Ambasada Bugarsko srpsko prijateljstvo\nsubota, 26 januar 2019 20:25\nSvečanim prijemom i koncertom svetski poznatog hora Angelite, u Bugarskoj ambasadi u Beogradu obeleženo je 140 godina diplomatskih odnosa Srbije i Bugarske.\nIako je prošlo više od 1.000 godina odnosa između srpske i bugarske državnosti, istorija nas je iskušavala i beležila i dobro ali i burno vreme. Nekada je zavisilo od međusobne politike, ali najčešće od politike mešanja jačih sila čije smo intrese ispunajvali najčešće na obostranu štetu.\nUz prisustvo srpskih i bugarskih zvaničnika, ponovljena je ocena da u novijoj istoriji odnosi dve zemlje nikada nisu bili na višem nivou.\n"Naši odnosi temelje se na zajedničkim vrednostima - slobodi, nezavisnosti, ujednjenju u Evropskoj uniji, a vežu nas jezik, religija, demokratsko iskustvo i poštovanje prava nacionalnih manjina", poručio je Radko Vlajkov, ambasador Bugarske u Srbiji.\nPotpredsednik Skupštine Veroljub Arsić naveo je da su odnosi Bugarske i Srbije i bugarskog i srpskog naroda na najvišem mogućem nivou i da stalno napreduju.\nTom napretku najviše doprinosi povećanje robne razmene koje će već iduće godine dostići dve milijarde evra, kao i sve bolje infrstrukturno povezivanje dve zemlje. Svake godine turistička poseta raste za petinu.


Potpisan ugovor o implementaciji projekta „Unapređenje procesa analize potreba i evaluacije efekata obuke“ - Privredna štampa\nDragan Ćuzulan, koordinator za reformu javne uprave i Obrad Kovač, ovlašteni predstavnik grupe ponuđača „Ibusiness d.o.o. Istočno Sarajevo i Net-pro d.o.o. Brčko“ potpisali su juče u Sarajevu ugovor o implementaciji projekta „Unapređenje procesa analize potreba i evaluacije efekata obuke“.\nProces analize potreba i evaluacije efekata obuke, zasnovan na modernim politikama upravljanja ljudskim potencijalima i najboljim praksama iz javnog sektora, treba da doprinese usaglašavanju individualnih ciljeva zaposlenika i ciljeva institucija, što je ključna pretpostavka uspješnog funkcionisanja svake organizacije u savremenom poslovnom okruženju.\n„Namjera projekta je da se povećaju efekti obuke, na način da će se sistemskim pristupom analizi potrebnih znanja, vještina i sposobnosti usaglasiti potrebe institucije i očekivanja i želje pojedinaca,te doprinijeti većoj motivaciji i predanosti poslu“, istakao je Ćuzulan.\nPrema njegovim riječima, izgradnja sistema analize potreba za obukom i razvojem državnih službenika i sistema za evaluaciju efekata obuke predstavlja izuzetno važnu komponentu u sklopu ukupnog reformskog cilja uvođenja modernog koncepta upravljanja ljudskim potencijalima u javnoj upravi na različitim nivoima vlasti u BiH.\n„Pored poboljšane efikasnosti rada javne uprave, očekujemo da će se implementacijom projekta, postići i višestruka korist u transparentnijem trošenju sredstava, razvoju karijere, unapređenju upravljanja znanjem državnih službenika“, rekao je koordinator za reformu javne uprave.\n„Velika čast i obaveza je raditi na unapređenju javne uprave u Bosni i Hercegovini, koja zapošljava veliki broj ljudi, a samim tim njihova efikasnost mora biti prioritet kako bi se kontinuirano unapređivao ambijent koji oni kreiraju“, izjavio je Kovač.\nProjekat je zajednički za sva četiri upravna nivoa (BiH, RS, FBiH i BDBiH). Direktni korisnici projekta su Agencija za državnu službu BiH, Agencija za državnu službu FBiH, Agencija za državnu upravu Republike Srpske i Pododjeljenje za ljudske resurse Brčko distrikta BiH. Osim navedenih institucija, korisnici projekta su i rukovodeći državni službenici, državni službenici koji obavljaju poslove vezane za upravljanje ljudskim potencijalima, potencijalni treneri.\nVrijednost projekta je 352.023,75 KM sa PDV-om i bit će finansiran sredstvima Fonda za reformu javne uprave. Implementacija projekta doprinosi ispunjenju mjera iz Revidiranog akcionog plana 1 Strategije reforme javne uprave u oblasti upravljanja ljudskim potencijalima.\nVlada FBiH je, radi realizacije Programa „Kreditni poticaj razvoja, poduzetništva i obrta“, danas na sjednici u Sarajevu odobrila Federalnom ministarstvu…\nPoreska uprava vodit će računa o nerealnim i tržišnim cijenama nekretnina\nStupanjem na snagu izmjena i dopuna Zakona o izvršnom postupku, narednog dana od objave u Službenim novinama Federacije BiH, Poreska…\nZemlje u regionu su zajedno mnogo privlačnija turistička destinacija


Nikšić: Nije normalno da ulica određuje ko će biti vlast – mojKontakt portal – Radio Televizija Kontakt\nNikšić je rekao da poštuje pravo građana da protestuju i iznose legitimne zahtjeve za ostavkama premijera i ministara, kantonalnih vlada i skupština.\nOn je podsjetio da je Vlada FBiH ionako u tehničkom mandatu i da će poštovati procedure izbora nove vlade.\n“U onom trenutku kada se u skladu sa Ustavom i zakonom pojave ljudi koji imaju legitimitet i mogu nastaviti i preuzeti funkcionisanje FBiH spremni smo da ustupimo te pozicije”, rekao je Nikšić za FTV.\nPremijer FBiH ocijenio je da institucije BiH ne mogu biti stabilne kada nije stabilna FBiH u kojoj je ugroženo normalno funkcionisanje, te zatražio da se tenzije smire i da se razgovori vrate u institucije sistema.\nNikšić smatra da je izlaz za sadašnju situaciju sprovođenje vanrednih izbora i da će se već sutra krenuti u proceduru izmjene zakona, naglašavajući da se vlast može jedino mijenjati promjenom parlamentarne većine ili izborima.\nOn je dodao da će, ukoliko izmjene Izbornog zakona ne dobiju potrebnu parlamentarnu većinu, tražiti od visokog predstavnika Valentina Incka da nametne izmjenu zakona.\n“Mislim da su izbori ključ u ovom trenutku i svi koji budu opstruisali donošenje tog zakona u ovom trenutku su za haos i nered. Nije normalno da ulica određuje ko će biti vlast”, rekao je Nikšić.\nFederalni premijer je naglasio da je neophodno stvoriti ambijent da se u demokratskom okruženju formira i bira vlast što je jedino moguće na izborima ili u parlamentu.\nNikšić je ukazao da postoji politička pozadina demonstracija, dodajući da prema informacijama sa kojima raspolaže “očigledo neko diriguje, usmjerava i naređuje šta da rade demonstranti”.\n“To ko stoji iza toga otkriće istražni organi. Ne želim da se bavim spekulaciama ali postignuti su značajni pomaci u tom pogledu i znaju se kodni nazivi ljudi koji telefonima daju naređenja i usmjeravaju sve to”, rekao je premijer FBiH.\nRadončić: SDP BiH snosi veliku odgovornost za stanje


KONCESIONA NAKNADA U budžet Grada stiže pola miliona KM za nove projekte | Banjaluka.net\nKONCESIONA NAKNADA U budžet Grada stiže pola miliona KM za nove projekte\nPo osnovu koncesione naknade u oblasti energetike, u budžetu grada u 2018. godini, očekuje se da bude uplaćeno 480.000 KM. Ova sredstva biće iskorišćena za izgradnju saobraćajnica i mostova, subvencije za privredu i izgradnju i rekonstrukciju javne rasvjete.\n– Na bazi prikupljenih sredstava u 2018. godini za navedene namjene na računu javnih prihoda u budžetu grada Banja Luka za 2019. godinu planirana su sredstva u iznosu od 480.000 KM – istakao je načelnik Odjeljenja za privredu Radenko Komljenović.\nOd ovog iznosa, za izgradnju saobraćajnica i mostova planirano je više od polovine planiranog iznosa, odnosno 270.000 KM. Za subvencije za zapošljavanje novih radnika i samozapošljavanje u proizvodnim, zanatskim i uslužnim djelatnostima biće izdvojeno 80.000 KM, dok je za rekonstrukciju i izgradnju javne rasvjete planirano 130.000 KM.


Mahmutović: Zakon stvara ambijent stabilnosti i sigurnosti - SDA Sandžaka\nDržavni sekretar u Ministarstvu poljoprivrede, vodoprivrede i šumarstva Senad Mahmutović izjavio je danas da je Zakonom o podsticajima u poljoprivredi i ruralnom razvoju određen minimalni iznos budžeta Srbije za agrarni budžet, kojim se određuje garantovani iznos podsticaja po određenim vrstama i za određene namene. Mahmutović je, na prezentaciji tog zakona u Privrednoj komori Vojvodine, istakao da su to elementi na koje su svi u Ministarstvu poljoprivrede, vodoprivrede i šumarstva ponosni i koji bi trebalo da, kako je istakao, stvore ambijent stabilnosti i sigurnosti.\n"To su elementi koji bi trebalo da motivišu poljoprivrednike da na bazi jasnih i poznatih informacija i izvedenih ekonomskih činjenica prošire svoju proizvodnju", rekao je Mahmutović, dodajući da povećanjem proizvodnje dolazi do većeg stepena ulaganja i inversticija, što dovodi do povećanja konkurentnosti.\nMahmutović je naglasio da u Ministarstvu imaju razumevanja za sve primedbe koje o pitanjima podsticaja i subvencija stižu od poljoprivrednika, a odnose se na kašnjenje donošenja zakona, uredbe i pravilnika. "Ono što mi radimo jeste uspostavljanje jednog potpuno novog i stabilnog sistema i molimo poljoprivrednike za malo strpljenja i razumevanja jer kada sve stvari - od zakona, uredbe i pravilnika definišemo i usaglasima menjaće se samo, iz godine u godinu, iznos podsticajnih sredstava i to po liniji porasta, a sve ostalo će biti konstanta", rekao je državni sekretar. On je pojasnio da kampanja upoznavanja javnosti sa aktivnim merama koje se odnose na podsticaj poljoprivredne proizvodnje, koju je pokrenulo Ministarstvo uz podršku Svetske banke, ima za cilj da te mere budu poznate i dostupne svim potencijalnim korisnicima i da aktivnosti Ministarstva učini javnim i transparentnim, sa zeljom da se uspostavi aktivna i neposredna komunikacija s poljoprivrednim proizvođačima i predstavnicima poljoprivrednih udruženja. "Kampanja se sprovodi na celoj teritoriji Srbije obilaskom šest regionalnih centara. Prvog dana planirani su susreti sa predstavnicima stručno - savetodavnih službi, dok će drugog dana na programu biti razgovori sa neposrednim poljoprivrednim proizvođačima", zaključio je Mahmutović, koji je na mjesto državnog sekretar u Ministarstvu poljoprivrede, vodoprivrede i šumarstva izabran na prijedlog Stranke demokratske akcije Sandžaka.\nOn je dodao da će se kroz te susrete i razgovore na najbolji način prezentovati zakon i prateći pravilnici kroz koje se mere podrške i inplementiraju. Kampanja ima za cilj i da unapredi komunikaciju sa poljoprivrednicima i poljoprivrednim organizacijama što bi trebalo da doprinese maksimalnoj iskorišćenosti budžetskih sredstava, a samim tim i promociji poljoprivrede i ruralnog razvoja.\nStomatološke intervencije se kod lica sa invaliditetom moraju raditi u opštoj anesteziji. Trenutno je intervencije ovakve vrste jedino moguće raditi na Stomatološkom fakultetu u ...\nBy SDA Sandžaka 30 Jun 2021\nGradski odbor SDA Sandžaka Novi Pazar večeras je predstavio listu svojih kandidata za gradsku skupštinu na prvom zajedničkom sastanku rukovodstva Stranke i odabranih kandidata. Odbornička lista ...\nRadlje, Republika Slovenija, 27. septembar 2012. – „Međudržavni projekti imaju prioritet prilikom apliciranja za finansijska sredstava fondova Evropske unije i zajedničkim nastupom možemo ...\nAmbasador Republike Turske u Beogradu NJ.E. Gospodin Tanžu Bilgić posjetio je danas Stranku demokratske akcije Sandžaka.\nBy SDA Sandžaka 05 Feb 2019


Nanogica - Blic Online\nNANOGICU U SRBIJI NOSI ČAK 1.359 OSOBA Istražujemo: Kako se sprovode mera kućnog pritvora i kazna kućnog zatvora\nViše od 1.350 ljudi u našoj zemlji trenutno nosi nanogicu, svaki njihov korak prate nadležni iz Uprave za izvršenje krivičnih sankcija i, prema njihovim rečima, nije moguće zavarati sistem.\nRASTA UHVAĆEN SA NANOGICOM U CENTRU BEOGRADA Evo i sa kim: Otkriveno kako reper provodi sat vremeno van kućnog zatvora\nRepera Stefana Đurića Rastu uslikali su domaći mediji u centru Beograda u jednom restoranu dok koristi sat vremena van kuće tokom izdžavanja kazne kućnog zatvora.\nPRETUKAO SINA PA DOBIO NANOGICU Osuđen otac koji je u školskom dvorištu KRVNIČKI ŠUTIRAO svoje dete na proslavi male mature\nOtac B. L. (49) iz sela Kočane, koji je 7. juna krvnički šutirao svog sina (13) na maturskom slavlju u školskom dvorištu u Doljevcu, osuđen je u Osnovnom sudu u Nišu na godinu dana kučnog zatvora, uz primenu mere elektronskog nadzora, nošenje nanogice.\nRASTA OTKRIO KAD MU STIŽE NANOGICA Reper progovorio o obavezama koje žuri da obavi pre zatvora\nStefan Đurić Rasta pre petnaest dana osuđen je na godinu dana kućnog zatvora, zbog posedovanja narkotika, a sada je pokazao kako provodi vreme dok nosi nanogicu.\nPripadnici Ministarstva unutrašnjih poslova, Sektora unutrašnje kontrole, po nalogu Višeg javnog tužilaštva u Beogradu, uhapsili su državnu službenicu Ministarstva pravde S. V. (63) zbog postojanja osnova sumnje da je izvršila krivično delo zloupotreba službenog položaja, saopšteno je danas iz MUP-a.\nAKO IZAĐE IZ KOTORA, IDE U ZATVOR Slobodanu Kašćelanu kretanje ograničeno elektronskim nadzorom\nKotoranin Slobodan Kašćelan, koji slovi za jednog od vođa kavačkog klana i bezbednosno interesantnu osobu, biće uhapšen ukoliko napusti svoj grad, jer je njegovo kretanje ograničeno nanogicom koju su mu odredili nadležni.\nSlobodanu Kašćelanu (67), navodnom vođi "kavačkog klana", sud u Podgorici odredio je meru elektronskog nadzora nakon što je nedavno napustio napustio Kotor, i time prekršio meru zabrane napuštanja mesta boravišta.\nNišlija Dušan Kuzmanović (36) koji je danas po poternici uhapšen u Španiji, pravosnažno je u Srbiji osuđen na 20 godina zatvora zbog učešća u obračunu u Mokranjčevoj ulici u kom je 26. aprila 2008. godine iz vatrenog oružja ubijen Marko Pavlović iz Niša, a ranjen njegov brat Miroslav.\nPrestupnici dobijaju nanogice koje prate DA LI SE NAPIJAJU\nHolandski prestupnici koji su počinili krivična dela u alkoholisanom stanju moraće da nose specijalne nanogice pomoću kojih će se pratiti njihove navike u upotrebu alkohola.\nZa one koji prkose merama izolacije u Južnoj Koreji - NANOGICA\nJužnokorejske vlasti planiraju stavljanje nanogica svim građanima koji prkose naredbi o obaveznoj izolaciji i apeluju na svoje građane hrišćanske veroispovesti da ostanu kod kuće tokom uskršnjih praznika zbog epidemije novog korona virusa.\n"VUKAO JE KOLIMA 10 METARA I SMRSKAO JOJ GLAVU" Aleksandru je drug pregazio kombijem, a na suđenju rekao da "NIJE NI OSETIO" i da se ne oseća krivim\nAleksandra Antić (22) iz Beograda ubijena je ispred kafića "Bonito" u Beogradu nakon brutalne tuče, a njen otac kaže da i danas čeka pravdu jer se maratonskom suđenju još ne nazire kraj.


Polaganjem venaca obeležena stogodišnjica od oslobođenja Subotice - YU ECO RTV\nNaslovna / Društvo / Polaganjem venaca obeležena stogodišnjica od oslobođenja Subotice\nMiljana Crnogorac novembar 13, 2018\tDruštvo Napiši komentar 83 Pregledi\nPolaganjem venaca na Spomen ploču na Železničkoj stanici i kod Spomenika junacima palim za oslobođenje i ujedinjenje 1912-1918, na Puškinovom trgu, obeleženo je 100 godina od ulaska srpske vojske u grad, odnosno vek od oslobođenja.\nNa današnji dan, pre tačno 100 godina, srpska vojska predvođena potpukovnikom Antom Živulovićem i majorom Mihailom Bodijem, stigla je na Železničku stanicu i donela vest o kraju Velikog rata. Danas, vek kasnije, u slavu svih junaka i učesnika Velikog rata, položeni su venci na Spomen ploču na Železničkoj stanici i kod Spomenika palim junacima za oslobođenje i ujedinjenje 1912-1918, gde je služen i pomen.\nPolaganjem venaca počast učesnicima Velikog rata odali su gradonačelnik Bogdan Laban, kao i članovi brojnih organizacija i udruženja. Venac je položio i deda Radoje Krstajić, sin Milića Krstajića koji je učestvovao u Balkanskim ratovima, kao i Prvom svetskom ratu, iz kog je poneo pet odlikovanja.\nPrethodna Održan Bazar zdravlja u Aleksandrovu\nSledeća Održana svečana akademija “Braća uvek-uvik zajedno”


Dr Zoran Radovanović - Blic Online\nBroj obolelih od virusa korona u Srbiji ponovo raste, a čini se kao da oboleli ovog puta imaju blaže simptome. Da li je virus oslabio ili je, ipak, posredi nešto drugo?\n- Ja mu se ovom prilikom izvinjavam javno, ako ima potrebe za tim - izjavio je jutros dr Predrag Kon misleći na svog profesora i kolegu našeg uglednog epidemiloga dr Zorana Radovanovića sa kojim je juče Fesjbuk polemiku.\nKada zagusti, spas mogu da pruže samo pravi profesionalci. I građani su, bar velikim delom, naučili kako da se čuvaju. To je dragoceno iskustvo za naredni talas, jer država neće moći ponovo da zaustavi život, to bi vodilo bankrotu ili dužničkom ropstvu, kaže za "Blic" epidemiolog dr Zoran Radovanović, prof. Medicinskog fakulteta u penziji.\nUkidanjem vanrednog stanja i policijskog časa u Srbiji život se postepeno vraća u normalne tokove. Ipak, niz epidemioloških mera koje se odnose na nošenje zaštitne opreme, izbegavanje kontakata i zabranu okupljanja, ostaju na snazi, samo će biti relaksirane i prilagođene situaciji u kojoj se broj zaraženih smanjuje iz dana u dan.\nMart i april su meseci kada se grip povlači, međutim, nove zaraze, prema kojima ne postoji kolektivni imunitet u zajednici, ne robuju toj sezonskoj šemi i mogu da zađu i u leto - kaže za "Blic" prof. dr Zoran Radovanović, jedan od naših najistaknutijih epidemiologa.\nRočište pred Sudom časti Lekarske komore Srbije gde je pre dva dana u pitanje dovedena licenca antivakcinašice, psihijatra Jovane Stojković, prekinuto je pre nego što je i počelo, a sve zbog nereda koje su pravili oni koji su došli da podrže Stojkovićevu. Tada su napadnuti naši ugledni lekari dr Zoran Radovanović i dr Tomislav Stevanović.\nČak 95 odsto dece na vreme primi MMR vakcinu i Srbija je pohvaljena što je uspela da suzbije virus malih boginja, rekao je epidemiolog Zoran Radovanović.\nAntivakcinaški lobi kao da je iscrpeo sve moguće laži i ideje kako da obmanjuje javnost o navodnoj štetnosti MMR vakcine, a i struka ih je porazila argumentima, pa su se izgleda sada preorjentisali na drugu vakcinu. Ovaj put na udaru je ona protiv humanih papiloma virursa (HPV), ali je metod rada antivakcinaškog lobija ostao isti – obmana.\nEvidentno je da čovek može da smanji svoju izležnost faktorima rizika za dobijanje raka ukoliko promeni svoje živeotne navike. Na njih u svakom trenutku može da utiče - od toga šta će i u kojim količinama da jede i pije. Ključno je izbegavanje loših navika kao što je to pušenje. Na taj način moguće je smanjiti šansu za dobijanje raka.\nKada se u Srbiji pomene kancer, većina odmah pomisli na osiromašeni uranijum ili stres. Koliko zaista ova dva faktora mogu da utiču na stvaranje ove opake bolesti? Epidemiolog prof. dr Zoran Radovanović u svojoj knjizi "Istina o raku" pozivajući se na relevantne i proverene izvore opovrgava jednu od "najstabilnijih" teorija o povezanosti kancera i osiromašenog uranijuma. Delove iz ove knjige "Blic" prenosi u svom feljtonu u ukupno tri nastavka, a ovo je prvi.\nDa li su bombardovanje i osiromašeni uranijum glavni krivci za maligna oboljenja u našoj zemlji?\nKada se u Srbiji pomene kancer, većina odmah pomisli na osiromašeni uranijum ili stres. Međutim, koliko ova dva faktora zaista mogu da utiču na stvaranje ove opake bolesti?\nPOČELI PREGLEDI U NOVOM KC NIŠ Direktor prvi pacijent na magnetu\nU novoj zgradi Kliničkog centra u Nišu počeli su pregledi pacijenata na najmodernijim aparatima koje je ova ustanova dobila.\nJapanci poklonili Kliničkom centru u Nišu aparate vredne 50.000 evra\nKlinički centar u Nišu dobio je od Vlade Japana medicinsku opremu vrednu skoro 50.000 evra. Klinika za neurohirurgiju dobila je set za kraniotomiju, koji košta preko 30.000 evra. Japanci su Klinici za ginekologiju i akušersvo donirali inkubator, u vrednosti od 15.000 evra.\nAfera "epidural" trese KC Niš: Ako je bilo protekcije biće i sankcija\nUkoliko se ispostavi da na klinici za Ginekologiju i akušerstvo u Nišu postoji klasifikacija pacijenata prema srodničkim vezama sa lekarima, svi koji u tome učestvuju biće sankcionisani, najavio je direktor Kliničkog centra prof. dr Zoran Radovanović i dodao da je podneo zahtev za vanrednu spoljnju proveru kvaliteta stručnog rada u GAK Niš.\nU Kliničkom centru u Nišu nema pacijenata prvog i drugog reda i epiduralna anestezija se kao procedura pri porođaju primenjuje po svim normativnim aktima, i po pravu i po pravilima struke, izjavio je danas Tanjugu direktor Kliničkog centra u Nišu dr Zoran Radovanović.\nNovi magnet briše listu čekanja pacijenata u Nišu\nKlinički centar u Nišu potpisao je ugovor sa kompanijom „Gorenje Filips“ o kupovini novog uređaja za magnetnu rezonacu vrednog 98,2 miliona dinara.


Banja Luka: Za komunalnu potrošnju 19 miliona KM - Klix.ba\nBiH Banja Luka: Za komunalnu potrošnju 19 miliona KM\nBanja Luka: Za komunalnu potrošnju 19 miliona KM\n13.2.2013. u 17:17\nSkupština grada Banja Luka usvojila je danas Program zajedničke komunalne potrošnje za 2013. godinu, prema kojem je za ovu namjenu predviđeno 19.052.000 KM.\nOdbornici Skupštine usvojili su i Program uređenja građevinskog zemljišta za 2013. godinu, prema kojem je, za ove namjene obezbijeđeno ukupno sa kreditnim sredstvima 5.700.000 KM.\nUsvojena je odluka, prema kojoj će, plate gradskih funkcionera ubuduće biti umanjene za 17 odsto. Gradonačelnik Slobodan Gavranović rekao je novinarima da će pedviđena sredstva biti dovoljna da održavanje komunalne infrastrukture u gradu bude na granici koja se može ocijeniti zadovoljavajućom.\nOn je istakao da nedostaje novac za neko veće investiranje, naglasivši da najveće stavke u programima jesu upravo one koje se tiču infrastrukture putnih pravaca i komunikacija, modernizacije ulica, ali i održavanja zelenih površina i uopšte higijene u gradu, za koje je novac umanjen u odnosu na prošlu godinu.\nOsvrćući se na prijedlog odluke o odobravanju sredstava na ime subvencije grijanja penzionerima, Gavranović je rekao da je budžetom grada predviđeno milion KM za subvencije za grijanje u gradu. "Prema zaključku koji sam predložio Skupštini, u Udruženju penzionera će se izabrati oni najugroženiji, čiji bi dug prema gradskoj Toplani bio izmiren", rekao je Gavranović.\nPredsjednik Skupštine Budimir Balaban istakao je da su prilikom uvajanja gradskog budžeta određeni planirani iznosi za Program zajedničke komunalne potrošnje za 2013. godinu i Program uređenja građevinskog zemljišta za 2013. godniu, te da je danas usvojenim programima izvršena raspodjela sredstava u skladu sa prioritetima koji su usaglašeni sa savjetima mjesnih zajednica, nevladinim organizacijama i drugim institucijama.\nBalaban je istakao da će planirana sredstva obezbjediti normalno funkcionisanje grada, održavanje zajedničke komunalne potrošnje i svih onih komunalnih funkcija u gradu za koje je nadležna gradska administracija.\nOn je rekao da je će u skladu sa dogovorom političkih partija rad Skupštine grada biti nastavljen i sutra.\nDan državnosti 0


Prištinska platforma o nastavku dijaloga sutra u parlamentu - Sputnjik Srbija\n04:27 03 Mart 2021\n17:54 14.02.2019 (osveženo 18:04 14.02.2019) Preuzmite kraći link\nKako je prenela RTK, koopredsedavajući tima i zamenik premijera Fatmir Ljimaj nakon popodnevnog sastanka rekao je novinarima da je platforma istovremeno jedini zvanični stav koji će biti zastupan u nastavku dijaloga sa Beogradom.\nNa pitanje da li su sever Kosova i tzv. Preševska dolina uključeni, Ljimaj je rekao da će to biti objavljeno sutra, nakon što se platforma naće u parlamentu.\nŠkeljzen Malići: Takse, a možda i Haradinaj odlaze naredne sedmice\nTakođe, kopredsedavajući tima, lider opozicione SDP Špend Ahmeti, rekao je da platforma sadrži principe i „crvene linije“, kao i sve teme o kojima treba razgovarati.\nPolitički i institucioni lideri u Prištini podržali su platformu, a Koha piše da je Veselji kritikovao tom prilikom individualan pristup i zahtevao više koordinacije tokom donošenja odluka od interesa za Kosovo.\nPrištinski dnevnik navodi da je Veselji na tom sastanku iza zatvorenih vrata bio veoma oštar, te da se njegova kritika očito odnosila na neslaganje i različite izjave predsednika i premijera privremenih prištinskih institucija, Hašima Tačija i Ramuša Haradinaja, u vezi sa suspenzijom taksi na robu iz Srbije i BiH.\nVeselji je, navodi se, pokušao da zaustavi pristrasnost naglasivši da je saradnj neohodna posebno u ovoj fazi kroz koju Priština prolazi.\nNa sastanku su osim Veseljija, Tačija i Haradinaja, bili kopredsedavajući tima za nastavak dijaloga Fatmir Ljimaj i Špend Ahmeti, kao i Enver Hodžaj, Bedžet Pacoli i Dardan Gaši.\nOni su prihvatili platformu koju je pripremio prištinski tim za nastavak dijaloga, a koja bi, kako je najavljeno, skupštini trebalo da bude upućena u petak.


Viškovi naoružanja od 17.000 tona velika opasnost za građane BiH - Klix.ba\nViškovi naoružanja od 17.000 tona velika opasnost za građane BiH\n9.7.2014. u 18:04\nPredsjedavajuća Zajedničke komisije za odbranu i sigurnost Parlamentarne skupštine BiH Dušanka Majkić izjavila je danas da se procjenjuje da se u vojnim skladištima na teritoriji BiH nalazi oko 17.000 tona viškova naoružanja, koje mora biti uništeno, jer predstavlja opasnost za građane zbog blizine skladišta.\nMajkićeva, koja je danas sa delagacijom Zajedničke komisije posjetila Upravu za odbrambenu politiku Srbije i Remontni zavod u Kragujevcu, gdje se, između ostalog, upoznala o tehnologiji uništavanja viškova municije i minsko-eksplozivnih sredstava, rekla je Srni da je ovo problem koji u BiH mora što prije biti riješen.\nOna je naglasila da je BiH jedina zemlja u okruženju koja vrši uništavanje viškova municije i minsko-eksplozivnih sredstava na otvorenom - detonacijom i kao posebno problematično navela problem Glamoča u Federaciji BiH.\n"Stanovništvo Glamoča pokrenulo je više sudskih postupaka, jer građanima te lokalne zajednice pucaju zidovi kuća i imaju niz drugih ekoloških problema. Međutim, Ministarstvo odbrane BiH se poprilično distanciralo od tog problema i nije pomoglo ili je veoma malo učinilo da pomogne toj lokalnoj zajednici, koja trpi neprijatnosti tokom uništavanja", navela je Majkićeva.\nMajkićeva je naglasila da su se članovi delegacije Zajedničke komisije za odbranu i sigurnost Parlamentarne skupštine BiH i ona tokom posjete Srbiji, konkretno Kragujevcu, mogli uvjeriti da Srbija ima mnogo bolji način uništavanja viškova i da se malo naoružanja uništava otvorenom detonacijom.\nOna je naglasila da su za BiH posebno dragocjena iskustva Srbije na polju uništavanja oružja sa bijelim fosforom i podsjetila da je u BiH trenutno u toku provjera i brojanje tog oružja.\nParlament BiH oružje Dušanka Majkić


Konferencija u Kragujevcu – Savez slepih Srbije\nPublished by vladawi0 at October 21, 2019\nU svečanoj sali Hotela „Kragujevac“ u periodu od 16. do 18. oktobra oragnizovana je Konferencija organizacija slepih i ustanova za slepe u okviru koje su učestvovali predstavnici 43 lokalne organizacije Saveza i Škole „Veljko Ramadanović“.\nSvečnom otvaranju su prisustvovali brojni zvaničnici, među kojima i zamenik ministra kulture i infromisanja Dejan Masliković sa saradnicom Borkom Rajšić, Gordana Damnjanović, predstavnica Gradske uprave Kragujevca i predstavnici medija .\nPredstavnici kompanije „Anoris Tehnology“ Nikola Krstić i Igor Sužnjević i Nevena Janković iz Naučno-tehnološkog parka promovisali su prototip pametne rukavice za slepe ANORA i bazu Saveza slepih Srbije.\nRodoljub Lazić, samostalni savetnik u oblasti prava OSI, upoznao je učesnike skupa sa nadležnostima, ovlašćenjima i radom kancelarije Zaštitnika građana. Potpredsednica Saveza Jelena Stojanović govorila je o sadržaju predloga Zakona o Marakeškom sporazumu.\nDrugi dan konferencije imao je za teme plan prioritetnih zajedničkih zadataka tokom 2020. godine o kojima je govorila Branka Brkić, sekretar Saveza slepih Srbije, i naredne aktivnosti do kraja tekuće godine na koje je podsetio predsednik Saveza Milan Stošić.


A. J. 24. oktobra 2021. 02:04\nIspijanje piva omiljeni je ritual ljudi iz svih sfera. Međutim, ovaj alkoholni napita da može uzrokuje niz zdravstvenih problema.\nIstraživanja sugerišu da je ispijanje piva povezano sa širokim spektrom zdravstvenih problema koji mogu imati trajne posledice. Međutim, treba imati na umu da su mnoge od sledećih nuspojava otkrivene samo pri prekomernom unosu piva ili konzumaciji više od dva piva dnevno. Umereni unos piva ipak dolazi s manje negativnih nuspojava, ali nova studija otkriva da je čak i ta količina opasna po zdravlje mozga.\nIako se možda nakon čaše piva osećate samopouzdanije, stručnjaci kažu da mozak od toga nema nikakve koristi. Ovogodišnja studija proučavala je slike mozga više od 25 hiljada odraslih osoba i istraživači sa Univerziteta Oksford izjavili da nijedna količina alkohola nije sigurna za zdravlje mozga.\n„Čak i umerena konzumacija, što znači do jedno piće dnevno za žene i do dva pića dnevno za muškarce, mogla je da nanese veće štete mozgu onih koji piju nego što su prethodna istraživanja prepoznala“, naveli su u rezultatima.\nPreterana konzumacija piva može da poveća rizik od preddijabetesa\nAko vam je ispijanje par piva nakon dugog radnog dana uobičajena navika, možda ugrožavate svoju gušteraču.\nStudija iz 2012. objavljena u Diabetes Medicine otkrila je da je među grupom od 5.128 muškaraca i žena starih od 35 do 56 godina povećana konzumacija piva povezana s većim rizikom od preddijabetesa među ispitanicima muškog pola. Muškarci su već izloženi većem riziku od preddijabetesa nego žene, pri čemu je kod 37.4 posto odraslih američkih muškaraca dijagnostifikovan preddijabetes, dok je kod žena taj procenat iznosio 29.2. Uzimajući u obzir da između 5 i 10 posto onih s preddijabetesom razvije dijabetes tipa 2, nepovratno stanje koje narušava metabolizam i povećava rizik od komplikacija kao što su bolesti srca i bubrega, muškarci bi mogli da shvate da je pametno smanjiti unos piva.\nKonzumacija piva povezana je s nekoliko vrsta raka\nU 14. izdanju izveštaja o karcinomima napominje se da je alkohol poznata kancerogena tvar, dok je izveštaj iz 2015. u časopisu The Permanente Journal pokazalo da su oni koji piju veće količine imali veći rizik od raka jetre i raka dojke.\nPrekomerno pijenje alkohola može povećati rizik od prerane smrti\nAko želite da živite dug i zdrav život, razmislite o tome da smanjite količinu piva koju ispijate.\nStudija iz 2018. objavljena u časopisu Alcoholism: Clinical & Experimental Research navodi da je ispijanje jednog do dva alkoholna pića četiri ili više puta nedeljno povećalo verovatnoću da će ispitanici prerano umreti za 20 posto u odnosu na one koji su pili tri puta nedeljno ili manje.


Stefanović doputovao u zvaničnu posetu Egiptu – Balkanekspresrb.rs\nStefanović doputovao u zvaničnu posetu Egiptu\n12/07/2021 Off By BERB\nPotpredsednik Vlade i ministar odbrane dr Nebojša Stefanović doputovao je danas u trodnevnu zvaničnu posetu Arapskoj Republici Egipat na poziv glavnokomandujućeg Oružanih snaga, ministra odbrane i vojne proizvodnje general-potpukovnika Mohameda Ahmeda Zakija. Ministra Stefanovića na aerodromu u Kairu dočekali su komandant Centralne vojne zone general-major Kalid Ahmed, ambasador Republike Srbije u Egiptu Jugoslav Vukadinović i vojni izaslanik potpukovnik Vladimir Bogdanović.\nTokom sutrašnjeg dana planiran je sastanak ministara Stefanovića i Zakija nakon čega će dvojica zvaničnika potpisati Memorandum o razumevanju i saradnji u oblasti odbrane čime će se na tom polju stvoriti uslovi za dalji razvoj i unapređenje odnosa između Srbije i Egipta.\nMinistar Stefanović sutra će položiti vence na spomenik Neznanom vojniku i kraj grobnice egipatskog predsednika Sadata u Kairu, a imaće priliku da poseti i Memorijal panoramu Šestooktobarskog rata.\nDelegacija Ministarstva odbrane Republike Srbije, trećeg dana posete, obići će jednu od fabrika egipatske odbrambene industrije, Međunarodni medicinski centar i specijalnu rendžersku jedinicu „777“.\nU srpskoj delеgaciji koju predvodi ministar odbrane dr Nebojša Stefanović su i državni sekretar Branko Živanović, pomoćnik ministra za materijalne resurse dr Nenad Miloradović, načelnik Uprave za obaveštajno-izviđačke poslove Generalštaba Vojske Srbije brigadni general Miroljub Čupić i zastupnik načelnika Uprave za vojno zdravstvo pukovnik dr Radivoje Anđelković.\nUporedo sa zvaničnom ministarskom posetom održava se i 13. zasedanje Mešovitog vojnog komiteta ministarstava odbrane Republike Srbije i Arapske Republike Egipat na kome se usaglašavaju pitanja od obostranog interesa u domenu vojno-vojne, vojno-ekonomske, naučno-tehničke, vojno-medicinske i vojno-obrazovne saradnje.\nУхапшена једна особа због неовлашћеног држања опојних дрога\nInformisati se o promenama uslova za ulazak u pojedine zemlje


Srijeda, 20 Decembar 2017 16:44\nMaserati će privremeno obustaviti proizvodnju svih svojih modela zbog smanjene tražnje.\nKako saznaje Automotive News, italijanski proizvođač zaustavio je 15. decembra fabričku traku sa koje silaze modeli Ghibli i Quattroporte i oni se neće izrađivati do 15. januara, dok će proizvodnja krosovera Levante biti prekinuta od 20. decembra do 15. januara.\nPreostala dva modela, GranTurismo i GranCabrio neće silaziti sa proizvodnih traka od 15. decembra do 8. januara. Maserati je već obustavljao proizvodnju modela Levante dva puta tokom 2017.\nUsporavanje proizvodnje uticaće i na smanjenje planiranih prihoda, a samim tim i na prolongiranje razvoja i lansiranja novih modela Maseratija, kažu u sindikatu radnika te kompanije.\nMaserati je inače planirao da proširi ponudu modela Levante novom najsnažnijom verzijom GTS sa 3.8 bi-turbo V8 motorom od oko 570 ks, koji potiče iz Ferrarija. Novi GranTurismo trebalo bi da stigne 2020, a do 2022. u planu je i uvođenje hibridnih varijanti postojećih modela.\nViše iz kategorije: « Škoda Karoq 2.0 TDI Brdsko čudovište – Golf 2 sa 600 KS VIDEO »


Željeznice FBiH obilježile 140 godina postojanja - Klix.ba\nPovećava se broj putnika Željeznice FBiH obilježile 140 godina postojanja\nPovećava se broj putnika\nŽeljeznice FBiH obilježile 140 godina postojanja\n20.12.2012. u 14:03\nŽeljeznice FBiH Janja\nŽeljeznice Federacije Bosne i Hercegovine (ŽFBiH) danas su obilježile 140 godina postojanja.\nPrva pruga u Bosni i Hercegovini puštena je u saobraćaj 24. decembra 1872. godine. To je bila pruga normalnog kolosijeka od Banje Luke do Dobrljina, duga 101,6 kilometara, izgrađena kao dio Crigradske magistrale, koja je, prema planovima Turske, trebala povezivati Carigrad s Bečom.\n"Ponosan sam što obilježavamo ovu godišnjicu i sjećamo se lijepih događaja iz proteklih 140 godina. Moram kazati da u ovom momentu Željeznice FBiH nisu ni blizu predratnog statusa. Željeznice su u toku rata strašno bile razorene i šteta je procijenjena na oko 1,5 milijardi KM, ali bez obzira na sve načinjene štete, u svakom pogledu, sve više napredujemo", izjavio je Nedžad Osmanagić, direktor Željeznica FBiH, tokom svečane ceremonije.\nKako je rečeno, prošle godine Željeznice FBiH prevezle su više od devet miliona tona robe. Ove godine prevoz robe je u padu zbog recesije, jer veliki klijenti Željeznica FBiH Mittal Steel i Koksara Lukavac imali su manje potrebe za prevozom.\n"Povećava se i broj prevoza putnika, ali mi smo opet prisiljeni da gasimo nerentabilne linije za putnički prevoz. Trentno oko 1.000 radnika je viška. Željeznice FBiH se moraju reorganizirati i uz pomoć države i entitetskih vlada dovesti u poziciju da se mogu same izdržavati", dodao je Osmanagić.\nNaglašeno je da i Željeznice Republike Srpske dijele istu sudbinu Željeznica FBiH, kao i sve željeznice iz okruženja.\n"Predviđamo reorganizaciju željezničkog sektora u RS-u, u smislu da se u svakom pogledu približavamo željeznicama Evrope. Planiramo značajna ulaganja u infrastrukturu, kao i mobilne kapacitete. Imamo izvanrednu saradnju sa Željeznicama FBiH, a vrijeme će dati odgovore na sve probleme koje sada vidimo i sigurno ćemo ih riješiti u narednih desetak godina", rekao je Dimšo Todorović, zamjenik izvršnog direktora Željeznica RS.\nPrva dionica južne pruge koju je gradila Austrougarska monarhija puštena je u saobraćaj 1885. godine. Kao odvojak glavne magistralne pruge Doboj - Sarajevo, 1886. godine izgrađena je dolinom rijeke Spreče pruga Doboj - Simin Han. Ova pruga dužine 66,7 kilometara osiguravala je izvoz kvalitetnog uglja i soli iz bogatog Tuzlanskog bazena.\nZa vrijeme bivše Jugoslavije, 1969. godine elektrificirana je pruga Sarajevo - Ploče. Period pred početak agresije na BiH bio je u znaku elektrifikacije bosanskohercegovačkih pruga i uvod u najsavremenije tehnologije u željezničkom saobraćaju. Željeznice FBiH tako su se uvrstile u moderne željeznice Evrope, a onda je počeo rat i razorio skoro sve što se 140 godina gradilo.


Iz Arsenala u redove najvećeg rivala u borbi za titulu!? - Sportske.net\nIz Arsenala u redove najvećeg rivala u borbi za titulu!?\nEngleski mediji prenose da bi u 'minut do 12' mogao da se desi sezacionalan transfer.\nZVANIČNO - Pep Gvardiola preuzima Mančester siti!Bomba - Junajted kupuje u Arsenalu u ''pet do 12''?!Venger razočarao navijače Arsenala, ali ako ga pozove Mesi...Kavani DANAS želi da ode, na raskrsnici između Londona i Mančestera!FA kup - Jedan veliki derbi, Arsenal i Junajted imali sreće u žrebu\n'Daily Mail' piše da bi nezadovoljni Matje Debiši do kraja sezone mogao da igra na pozajmici u Mančester Sitiju!\nDobro je poznato da Francuz nije zadovoljan svojim statusom u Arsenalu u tekućoj sezoni, da ga je Ektor Beljerin istisnuo iz startne postave 'Tobdžija', te da po svaku cenu želi da ode sa 'Emirata' kako bi pokušao da se izbori za mesto u reprezentaciji na predstojećem Evropskom prvenstvu u domovini.\nIpak, postavlja se pitanje koliko bi eventuelni prelazak u tabor 'Građana' bio povoljan po Debišija ako uzmemo u vidu da bi za mesto u timju morao da se bori sa Bakarijem Sanjom i Pablom Zabaletom, što je, priznaćete, još opakija konkurencija na poziciji desnog beka nego u Arsenalu.\nU poslednje vreme Debiši se najćešće dovodio u vezu sa Aston Vilom, jer menadžer 'Vilijana' Remi Žard smatra da bi njegovim dolaskom šanse za opstanak u eliti bile izglednije. U intervjuu za 'L'Equipe' je priznao da ne želi da ostane na 'Emiratima' pod ovakvim okolnotima.\nPratićemo šta se dešava sa Debišijem do poslednjeg časa prelaznog roka...


Džamija koju Turska hoće da gradi u Prištini izazvala mnogo kontroverzi\nA. J. 2. januara 2019. 18:55\nFoto: Güldem Üstün - CC BY 2.0\nTurska kao poklon Kosovu planira da u Prištini izgradi džamiju po ugledu na džamiju Selimija iz 16. veka u turskom gradu Jedrene. Međutim, u javnosti postoje kontroverze kada je u pitanju njen izgled, piše britanski list „Gardijan“.\nGardijan napominje da je Turska uložila ogromne investicije na području Kosova, podsećajući na reči turskog predsednika Redžepa Tajipa Erdogana iz 2013. koji je kazao da je „Turska Kosovo, a Kosovo Turska“, što je, kako se navodi, okarakterisano kao „neootomanizam“.\nIako osnove protivljenja izgradnji džamija širom Evrope leže u strahu od islama, kada je reč o Kosovu, to nije slučaj, navodi Gardijan i dodaje da se lokalni stanovnici protive jer taj potez vide kao oštar uticaj Turske, dok se drugi plaše vraćanja vere u sekularni, postsocijalistički okvir.\nRazvoj projekta prati turski Direktorat za religijska pitanja (Dijyanet), koji je do sada nadgledao izgradnju desetina drugih džamija širom islamskog sveta u poslednjim godinama, što neki opisuju kao oruđe u igri moći koju Turska igra, navodi Gardijan.\nSednica Skupštine grada u ponedeljak, 25. oktobra\nZlatibor Lončar obišao ranjenog Srećka Sofronijevića\nZoran Radojičić: 5. Beogradski festival otvoriće važna…\nNe zna se ni kada i da li će biti doneta odluka o kovid…


Dodik: Podrška Rusije i Kine velika satisfakcija za Srpsku\nSrpski član Predsjedništva BiH Milorad Dodik istakao je da je za Republiku Srpsku ogromna satisfakcija činjenica da su Rusija i Kina rekle da visoki predstavnik mora biti imenovan u Savjetu bezbjednosti i da samo takav može da ima legitimitet.\n"To je za nas značajna i velika pobjeda", istakao je Dodik za "Sputnjik".\nOn je naglasio da poštuje ono što Rusija čini na međunarodnom planu, da ona ima principijelan pristup i da ne bi podržala nikoga ko ne poštuje međunarodno pravo.\nDodik je naveo da Zapad, međutim, to ne poštuje i ocijenio da je riječ o nasilju, siledžijskom ponašanju, koje nema nimalo principa.\n"Na tom nasilju i svijetu bez principa ne može svijet ni da opstane, mora da uđe u eskalaciju i probleme", dodao je Dodik.\nSrpski član Predsjedništva ponovio je da su Sud i Tužilaštvo BiH nametnuti mimo Ustava BiH i Dejtonskog sporazuma, te da BiH kao takva nema nadležnost za pravosuđe.\nOn je ocijenio da je to inkvizicijski sud i da nema veze sa pravom i pravosuđem.\n"Zabrinjava činjenica da EU, kojoj su puna usta priče o pravu i pravnom sistemu, podržava nepravo", rekao je Dodik.\nOn je naveo da mu je drago da su članovi Nezavisne međunarodne komisije, bez obzira na razvoj situacije u BiH, odnosno Srpskoj, spremni da dođu i brane navode iz svog izvještaja u samoj Banjaluci.\n"Uživaću u tome da vidim šta će sada da se desi, da li će hapsiti te ljude koji su nesumnjivi autoriteti za genocid, recimo kao što je Gideon Grajf, koji smatra da se u Srebrenici nije desio genocid", rekao je Dodik.\nOn kaže da mu sada zabranjuju da citira takav jedan autoritet kakav je Grajf.\n"Sad kad sam ovo rekao - vjerovatno ću dobiti novu tužbu i opet ću prolaziti kroz te neke priče. Onda dolaze ovi sa Zapada koji krše sve moguće oblike prava i traže da se poštuje sud", rekao je Dodik.\nGovoreći o generalu Milomiru Savčiću kojem je Sud BiH odredio pritvor, Dodik je naglasio da je riječ o dobrom i časnom oficiru.\n"Prošlo je 20 godina, oni njega sada dižu da bi mu presuđivali. Naprosto, po toj njihovoj matrici ne može niko ostati ko nije prošao tu proceduru. Usput, recimo, (Atif) Dudaković, (Sakib) Mahmuljin i oni koji su činili zločine, oni slobodno dolaze u Sud. Tamo je propaganda, oni govore `naši generali`... mi kad kažemo 'naš general je častan', njima je problem", rekao je Dodik.\nNa pitanje ima li logike zašto BiH neće da se priključi inicijativi "Otvoreni Balkan", Dodik je rekao da nema, kao i da je i sam predlagao pridruživanje.\n"Bilo je veoma važno da imamo protok roba i tržišta radne snage, na kraju krajeva, Republika Srpska se zalaže za to, ali oni (Bošnjaci) hoće da naprave štetu Srbiji i Republici Srpskoj po onom sistemu da samo komšijama nastrada sve što može", rekao je Dodik.\nOn je ocijenio da će se veoma teško doći do toga jer članovi Predsjedništva Šefik DŽaferović i Željko Komšić smatraju da je ta inicijativa velikosrpska politika, da je to neka priča o srpskom svijetu.\n"Kako je onda moguće da je tu (premijer Albanije Edi) Rama, Sjeverna Makedonija i da EU kaže da je to u redu? Samo oni tu vide neki patološki odnos prema Srbiji i Srbima", rekao je Dodik.\nGovoreći o Srbiji, Dodik je istakao da je javnost homogenizovana da nema priznanja samoproglašenog Kosova, te ocijenio da se međunarodna pozicija promijenila i da je činjenica da je Srbija uspjela da nekoliko zemalja ohrabri da povuku priznanje.\nNavodeći da Srbija ima aktivan pristup prema Kosmetu, Dodik je rekao da je važno da se pregovaračima na čelu sa predsjednikom Srbije Aleksandrom Vučićem da nesumnjiva podrška po svim pitanjima pregovora o statusu Kosmeta.\nGovoreći o situaciji u Crnoj Gori, Dodik je rekao da ta zemlja ima dosta unutrašnjih identitetskih raskola koje ne uspijeva da prevaziđe.\n"Apsolutno je neprihvatljvo da se već toliko vremena ne reguliše pitanje u vezi sa Srpskom pravoslavnom crkvom, koje smo očekivali da će biti riješeno odmah. To nije bilo za odgađanje", naveo je Dodik, te dodao da bi bilo dobro da se to pitanje riješi.\nKomentarišući odgađanje popisa u Crnoj Gori, koji je ranije bio najavljen za kraj ove godine, Dodik je podsjetio da se na prošlom popisu preko 55 odsto stanovnika izjasnilo da govori srpski jezik, a 28 odsto da su Srbi.\nOn je napomenuo da je tada, u vrijeme totalne torture prema Srbima, toliki broj pokazao privrženost srpskom indetnitetu i da je za očekivati da bi to sada moglo biti mnogo više.\n"Neko je iskalkulisao i vidio da bi to moglo da bude opasno za crnogorsku Crnu Goru i zato se manipuliše popisom i odgađa se", rekao je Dodik i dodao da je potrebno ohrabriti Srbe u Crnoj Gori i sve one koji žele da se vrate srpskom nacionalnom identitetu.\nNa pitanje da li će 4. septembra na Cetinju prisustvovati ustoličenju NJegovog visokopreosveštensta mitropolita crnogorsko-primorskog Joanikija, Dodik je rekao da još nije dobio poziv, ali da će otići ako se stvore minimalni uslovi za to.\nDodik je naveo da je vladika Joanikije posvećen i važan čovjek SPC koji nije spreman ni na kakav raskol u SPC, priznaje Sinod u Beogradu i patrijarha i u tom pogledu će se zalagati za status imovine SPC u Crnoj Gori.\n"Mislim da može da odigra važnu ulogu u konsolidovanju odnosa", rekao je Dodik, dodajući da Crkva ne traži ništa drugo osim svoje imovine.


Mini krediti online Knin - Brzikrediti24\nNepredviđeni troškovi su neprijatnost sa kojom smo se svi susreli, međutim mini krediti online Knin nude brzo, sigurno i jednostavno rješenje. Zahvaljujući ovim servisima, moguće je doći do hitno potrebnog novca bez odlaska u banku, čekanja u redovima i skupljanja gomile dokumenata.\nMini krediti online osim što su postali veoma popularni u Evropi i svijetu, dostupni su i u našoj zemlji i već su osvojili mnoge korisnike. Prema istraživanju koje je sprovela Agencija za bankarstvo pokazalo se da od 15.407 stanovnika koji žive u gradu Knin, 21% njih je koristilo mini kredite online. Usprkos predrasudama i skeptičnosti većina građana imala je pozitivno iskustvo kada su mini krediti online u pitanju.\nŠta znače tačno mini krediti i ko je najpovoljniji za Knin?\nNa našoj web stranici možete dobiti više informacija o ovom modernom načinu kreditiranja, kao i detaljnu ponudu mini kredita online Knin. Saznajte kako aplicirati za mini kredite online, koji period otplate izabrati i na šta treba obratiti pažnju.


SAOPŠTENJE APR-A O POSLOVANJU EKONOMSKIH CELINA U REPUBLICI SRBIJI U 2013. GODINI\nAgencija za privredne registre objavila je Saopštenje o poslovanju ekonomskih celina u Republici Srbiji u 2013. godini. Osnov za izradu Saopštenja predstavljaju podaci iz obrađenih konsolidovanih finansijskih izveštaja za 2013. godinu i usvojenih konsolidovanih finansijskih izveštaja za 2012. godinu, koje su ekonomske celine dostavile Agenciji u skladu sa propisima koji uređuju računovodstvo.\nSaopštenje je izrađeno po inoviranoj metodologiji, a novi pristup dat je s obzirom na snažnu koncentraciju interesa u okviru određenih ekonomskih celina i značajnu izloženost ukupnih domaćih ekonomskih tokova tim celinama, pa su i njihovi rezultati poslovanja i finansijski kapaciteti posebno sagledani.\nU privredi Republike Srbije u 2013. godini poslovalo je 747 ekonomskih celina, a konsolidovani finansijski izveštaji obrađeni su za 743 matična pravna lica, koja konsoliduju 2.269 zavisnih i pridruženih pravnih lica. Broj ekonomskih celina u privredi u odnosu na prethodnu godinu manji je za 54, dok je broj konsolidovanih zavisnih i pridruženih pravnih lica smanjen za 15. Takođe, i opadajući trend broja zaposlenih u ekonomskim celinama je nastavljen, pa su one zapošljavale 332.862 radnika, što je za 16.460 manje nego prethodne godine.\nVišegodišnju vodeću poziciju koju je, sa najviše zavisnih pravnih lica, zauzimala ekonomska celina DELTA HOLDING doo Beograd, u 2013. godini preuzela je INDUSTRIJA MESA MATIJEVIĆ doo Novi Sad, s obzirom da ima kontrolu nad 70 zavisnih pravnih lica, što je za 12 pravnih lica više nego prethodne godine. Potom sledi DELTA HOLDING doo Beograd, sa jednim zavisnim pravnim licem manje u odnosu na prethodnu godinu, odnosno 69 zavisnih pravnih lica u krugu konsolidacije. Veliki broj konsolidovanih pravnih lica imaju i ekonomske celine MK GROUP doo Beograd (31 zavisno i pet pridruženih pravnih lica), VERANO MOTORS doo Beograd (25 zavisnih pravnih lica), KOEFIK doo Beograd (22 zavisna pravna lica), EI KORPORACIJA ad Niš (21 zavisno pravne lice), kao i novoosnovana ekonomska celina MK HOLDING doo Beograd (20 zavisnih pravnih lica).\nEkonomske celine su u 2013. godini zadržale obim aktivnosti na prošlogodišnjem nivou i beleže ukupne prihode od 3.263 mlrd dinara i ukupne rashode od 3.242 mlrd dinara. Takođe, nastavile su sa neprofitabilnim poslovanjem iz prethodne godine, ali sa gubitkom znatno manjim (71,3%) od prošlogodišnjeg, tako da na ukupnom nivou njihov negativan neto finansijski rezultat iznosi šest mlrd dinara.\nUkupan bilansni potencijal ekonomskih celina na kraju 2013. godine, nakon godišnjeg rasta od samo 1,9%, iznosi 5.447 mlrd dinara i u iznosu od 2.383 mlrd dinara finansiran je iz sopstvenih izvora odnosno kapitala, koji je veći za 3,1% u poređenju sa prethodnom godinom. Pri tome, finansijsku sigurnost ekonomskih celina narušavaju rastući kumulirani gubici, koji su u iznosu od 1.106 mlrd dinara povećani za 14,5% u odnosu na prošlogodišnje.\nSnažan uticaj ekonomskih celina na ukupna kretanja u domaćoj privredi pokazuje to što one zapošljavaju trećinu radnika u celoj privredi i prosečno učestvuju sa dve petine u osnovnim pozicijama svih privrednih društava. Takođe, izdvaja se svega nekoliko celina koje pretežno nose ukupnu poslovnu aktivnost i finansijske kapacitete srpske privrede, a one ostvaruju i zavidno učešće u iskazanim ukupnim rezultatima poslovanja.\nMeđu ekonomskim celinama koje su uspešno poslovale u 2013. godini izdvaja se NIS ad Novi Sad, sa 15 zavisnih pravnih lica, od kojih osam posluje u inostranstvu. Ova celina prednjači po ostvarenim poslovnim prihodima od 264 mlrd dinara i neto dobitku u iznosu od 48 mlrd dinara, a ističe se i po visokom iznosu bilansnog potencijala (346 mlrd dinara) i kapitala (169 mlrd dinara) kojima raspolaže. Istovremeno, broj zaposlenih na nivou cele grupe je smanjen u odnosu na prethodnu godinu sa 9.004 na 7.629 radnika.\nPosebno treba pomenuti i ekonomsku celinu JP EPS Beograd, koja ima kontrolu nad 13 zavisnih pravnih lica, a u 2013. godini je, posle prošlogodišnjeg negativnog rezultata, iskazala neto dobitak od 19 mlrd dinara i poslovne prihode, u iznosu od 220 mlrd dinara, uvećala za 15,4%. Ova celina dominira po ukupnim sredstvima i kapitalu, koji iznose 1.096 mlrd dinara odnosno 800 mlrd dinara, ali nosi i visoke kumulirane gubitke od 112 mlrd dinara. Ona zapošljava najviše radnika, njih 31.569, od svih ekonomskih celina u srpskoj privredi.\nU 2013. godini ekonomska celina TELEKOM ad Beograd, sa šest zavisnih pravnih lica, više nego za četvrtinu je uvećala pozitivan rezultat ostvaren u prethodnoj godini, tako da je iskazala neto dobitak u iznosu od 16 mlrd dinara, a istovremeno ona se ističe i po visini poslovnih prihoda (117 mlrd dinara), angažovanih sredstava (239 mlrd dinara) i kapitala (143 mlrd dinara).\nKao ekonomska celina koja generiše značajan obim poslovne aktivnosti izdvaja se DELHAIZE SERBIA doo Beograd, sa poslovnim prihodima od 102 mlrd dinara, a pri tome ona se za razliku od 2012. godine kada je poslovala neprofitabilno, ističe i po visini iskazanog neto dobitka u iznosu od 5 mlrd dinara.\nDrastičan rast profitabilnosti u 2013. godini ostvarile su ekonomske celine METALFER doo Sremska Mitrovica, AMASIS doo Beograd i PKB KORPORACIJA ad Beograd u restrukturiranju. Na drugoj strani, neto dobitak IM MATIJEVIĆ doo Novi Sad (3 mlrd dinara) smanjen je skoro za četvrtinu, a dobitak MK GROUP doo Beograd (0,9 mlrd dinara) za trećinu. DELTA HOLDING doo Beograd, takođe, beleži pad profitabilnosti i to za 29,7%, s obzirom da je iskazan neto dobitak od 0,3 mlrd dinara.\nNasuprot tome, među gubitašima se, s obzirom na veoma visoke gubitke, ističe ekonomska celina JP SRBIJAGAS Novi Sad, sa šest zavisnih i šest pridruženih pravnih lica. Ova celina iskazuje najveći iznos neto gubitka od 51 mlrd dinara, koji je za 36,0% veći u odnosu na prethodnu godinu, a istovremeno nosi i kumulirane gubitke u iznosu od 108 mlrd dinara, uz njihov godišnji rast od čak 80,8%. Pri tome, ona angažuje ukupna sredstva u iznosu od 165 mlrd dinara, a zapošljava 3.011 radnika.\nNeprofitabilno poslovanje u 2013. godini, kao i prethodne godine, veoma je izraženo i kod ekonomske celine ŽELEZNICE SRBIJE ad Beograd, mada je njen neto gubitak, iako prepolovljen, u iznosu od 8 mlrd, i dalje izuzetno visok. Pored toga, ova celina nosi i najveće kumulirane gubitke koji iznose 147 mlrd dinara. Takođe, raspolaže ukupnim sredstvima od 278 mlrd dinara i kapitalom od 204 mlrd dinara, a zapošljava 19.896 radnika.\nOd ekonomskih celina koje su u 2013. godini značajno pogoršale poslovanje izdvajaju se BEOHEMIJA doo Beograd, KONCERN FARMAKOM M.B. doo Šabac, VICTORIA GROUP ad Beograd i INTERKOMERC ad Beograd, koje su se posle prošlogodišnjih pozitivnih rezultata, našle u samom vrhu po visini iskazanih gubitaka. Višestruko godišnje uvećanje negativnih rezultata beleže SHEER KORPORACIJA doo Beograd u stečaju, FAP KORPORACIJA ad Priboj i SIMPO ad Vranje.\nPored ekonomskih celina u privredi, u Republici Srbiji u 2013. godini, kao ekonomske celine u finansijskom sektoru poslovalo je osam banaka sa 13 zavisnih pravnih lica, pet društava za osiguranje sa 17 zavisnih pravnih lica, zatim po dva davaoca finansijskog lizinga i brokersko dilerska društva sa dva odnosno sedam zavisnih pravnih lica. Takođe, poslovale su i dve banke u stečaju i likvidaciji i jedna druga finansijska organizacija u likvidaciji, koje imaju kontrolu nad tri odnosno jednim zavisnim pravnim licem. U neprofitnom sektoru poslovalo je 11 drugih pravnih lica, koja konsoliduju 20 zavisnih lica.\nSaopštenje o poslovanju ekonomskih celina u Republici Srbiji u 2013 godini i Spisak ekonomskih celina u 2013. godini objavljeni su u odeljku Finansijski izveštaji i bonitet - Makroekonomska saopštenja.\nIzvor: Vebsajt Agencije za privredne registre, 6.8.2014.


Izbegavajte nepoznate QR kodove | PC Press\nIzbegavajte nepoznate QR kodove\n15. februar 2022. Milan Živković\nSvi su već čuli za Coinbase QR kod reklamu – video od šezdeset sekundi u kojem jedna od najvećih kripto-menjačnica na svetu prikazuje QR kod koji skakuće kao nekad CD na starim skrinsejverima.\nIdeja je bila da se novi korisnici registruju preko QR koda, a novajlije su dobijale 15 dolara Bitcoinu čim naprave nalog. Ponudu je za samo jedan minut iskoristilo oko 20 miliona novih korisnika, bar tako tvrde iz kompanije. Uprkos tome da li je cifra tačna, ili se preteruje, jedno je sigurno – reklama je uspešna. Eksperti ipak upozoravaju da ne bi trebalo skenirati QR kodove koji nam nisu poznati.\nFBI je u januaru upozorio da su cyber kriminalci pronašli još jedan način za brže širenje napada, a preko malicioznih QR (Quick Response) kodova koji su napravljeni tako da kradu osetljive informacije. Upozorenje se pre svega odnosi na građane Sjedinjenih Američkih Država, ali je samo pitanje vremena kada će se proširiti i na ostatak sveta. Žrtve se preko izmenjenih QR kodova usmeravaju na maliciozne web sajtove koji kradu log in, te podatke o kreditnim karticama. Napadači koriste legitimne QR kodove koje žrtve inače upotrebljavaju za plaćanje proizvoda, ali su izmenjeni tako da mete usmeravaju ka online lokacijama na kojima se kradu osetljive informacije, ili se na pogođene uređaje isporučuje malver.\nNakon što skeniraju maliciozne QR kodove, žrtve se šalju na sajtove koji im traže da se uloguju i unesu podatke s platnih kartica. U pitanju su pravi phishing napadi, a napadači preko ukradenih podataka mogu da otimaju novac s bankovnih računa, te druge osetljive podatke.\nIstiče se da QR kodovi nisu opasnost sami po sebi, ali se preporučuje oprez prilikom unosa ličnih informacija – trebalo bi obratiti pažnju na URL web sajta na koji se stigne nakon skeniranja koda, jer se uglavnom razlikuje od legitimnih adresa.\nTagovi: bitcoin, Coinbase, cyber kriminal, kriptovalute, malver, phishing, QR kod\n← Upozorenja na opasnosti od veštačke inteligencije\nNovi skin za Fortnite →


Vlada FBiH: U Budžet Federacije BiH nije uplaćena ni marka donacija | Objektivno\nNaslovnica Vijesti BiH Vlada FBiH: U Budžet Federacije BiH nije uplaćena ni marka donacija\nVlada FBiH: U Budžet Federacije BiH nije uplaćena ni marka donacija\nVlada Federacije Bosne i Hercegovine u potpunosti je posvećena transparentnom radu i želji da se sve aktivnosti u vezi sa saniranjem posljedica prirodne nesreće rade sa što je moguće manje primjesa politike, potpuno svjesni da se nalazimo u predizbornom periodu, saopćeno je iz Ureda za odnose s javnošću Vlade FBiH.\n– Nažalost, naša nastojanja da se ovaj proces sačuva od političkog utjecaja, mnogi zloupotrebljavaju za širenje dezinformacija i izvrtanje činjenica motivirani razlozima o kojima ne želimo raspravljati – ističe se u saopćenju.\n– Činjenice su sljedeće: U Budžet Federacije Bosne i Hercegovine do danas nije uplaćena niti jedna konvertibilna marka bilo kakvih donacija namijenjena za saniranje posljedica prirodne nesreće. Priče o nekakvim stotinama miliona maraka doniranih sredstava uplaćenih na račune FBiH potpuna su izmišljotina, koja predstavlja klasičnu zloupotrebu javnog prostora. Novac koji je obećan kao pomoć BiH na julskoj donatorskoj konferenciji nije još uvijek u bilo kojem iznosu uplaćen u Budžet FBiH – kaže se u saopćenju.\nNavodi se da su jedina finansijska sredstva koja su do sada uplaćena u Budžet FBiH, sa namjenom pomoći u saniranju posljedica prirodne nesreće su 92 miliona KM dodatnih kreditnih sredstava koje je uplatio Međunarodni monetarni fond.\n– Ovaj novac je odlukom Parlamenta FBiH, a na prijedlog Vlade, raspoređen u drugom rebalansu Budžeta FBiH za 2014. godinu tako da je 25 miliona KM doznačeno Federalnom Zavodu PIO/MIO za održavanje likvidnosti i redovnu isplatu penzija, što je knjiženo kao otplata verifikovanog duga prema Zavodu PIO/MIO, da je 27 miliona KM predviđeno u Budžetu za sanaciju pada prihoda od indirektnih poreza, a 40 miliona KM stavljeno na raspolaganje kantonima pod uslovima koje propisuje MMF – navodi se u saopćenju Ureda za odnose s javnošću Vlade FBiH.\nPrije toga, navodi se dalje u saopćenju, prvim rebalansom Budžeta FBiH za 2014. godinu osigurana je interventna pomoć u iznosu od 10 miliona KM, koja je u dva navrata upućena općinama i kantonima, te dodatnih 10 miliona KM za Civilnu zaštitu FBiH, te 4,4 miliona KM u rezervi Budžeta FBiH namijenjena za iste svrhe.\nPored ovoga, Vlada FBiH donijela je odluku o moratoriju otplate subsidijarnih kredita za Tuzlanski, Sarajevski, Zeničko – dobojski i Posavski kanton u iznosu od 54 miliona KM u periodu od tri godine. Ta sredstva su dakle oslobođena ovim kantonima i mogu biti usmjerena za potrebe obnove i sanacije.\n– Vlada FBiH je praktično sve programe utroška sredstava koji se realiziraju iz ovogodišnjeg Budžeta prilagodila situaciji u kojoj smo se našli i najveći dio sredstava odvojila i usmjerila za projekte obnove. Radi se o kumulativno nekih 20 miliona KM, od kojih se dobar dio već realizira na terenu za različite namjene. Tako su, primjerice, programi Federalnog ministarstva za raseljena lica i izbjeglice usmjereni za obnovu i izgradnju kuća, a programi Federalnog ministarstva energije, rudarstva i industrije za pomoć privrednim subjektima koji su pretrpjeli štete. Samo na osnovu ova dva programa za pomoć, koji se već provodi na terenu, izdvojeno je više od 12 miliona KM – navodi se u saopćenju.\nPored ovoga, ističe se da su veoma bitne aktivnosti koje kontinuirano provode druge institucije FBiH poput Federalne uprave civilne zaštite, Fonda za zaštitu okoliša FBiH, Federalnog Zavoda za zapošljavanje i Razvojne banke FBiH.\nPored ostalog u Razvojnoj banci Federacije BiH je, na temelju odluke Vlade FBiH, formirana posebna kreditna linija za firme koje su stradale u poplavama s uvjetima da je rok otplate kredita 36 mjeseci, kamatna stopa 2 posto, a grace period 6 mjeseci. Također, osiguran je reprogram postojećih kredita uz dodatni grace period od 12 mjeseci i petogodišnji produžetak roka za otplatu kredita.\n– Vlada FBiH je, dakle, u protekla tri mjeseca svojim odlukama osigurala , što direktno što indirektno, sredstva od nekih 100 miliona KM usmjerena za pomoć u saniranju posljedica prirodne nesreće i najveći dio tih sredstava je već operativan i ulaže se na terenu – ističe se u saopćenju.\nPodsjeća se da su na prijedlog Vlade FBiH usvojena i tri zakona čiji cilj je kreiranje okvira za aktiviranje svih domaćih resursa i njihovo usmjeravanje za programe sanacije šteta pretrpljenih usljed prirodne nesreće.\nDva miliona KM izdvojena su za pomoć malim prirvrednim subjektima koje treba da odaberu nadležne institucije kantona koji su pretrpjeli štetu u majskim i augustovskim poplavama, dok je milion KM odvojen za projekte obnove infrastrukture i realizirat će se na temelju projekata koje pripreme nadležne kantonalne i općinske vlasti, navodi se u saopćenju.\n– Osim ovoga, bitno je naglasiti kako se privode kraju aktivnosti oko operacionalizacije kredita Svjetske banke od nekih 47 miliona KM namjenjenih za saniranje šteta, od čega je za iznos od 15,01 milion KM već donijeta odluka o dodjeli sredstava općinama, i on će biti uplaćen čim novac bude operativan. Ističemo da su vlasti FBiH provele sve potrebne aktivnosti kako bi ova sredstva učinile dostupnim, ali se još uvijek čeka na okončanje procedura Svjetske banke i nižih nivoa vlasti.\nNa kraju, napominjemo da se sva donatorska sredstva koja su do sada usmjerena ka BiH, na temelju obećanja s donatorske konferencije, realiziraju putem UNDP-a u BiH i vlasti Federacije BiH nisu ni na koji način uključene u implementaciju ovih sredstava.\nVlada FBiH vrlo odgovorno i transparentno provodi aktivnosti na obnovi. Cijenimo svačiju pomoć u ovom procesu, a svima onima koji iz bilo kojih razloga šire dezinformacije o utrošku sredstava poručujemo da zaslužuju samo prezir i najoštriju osudu – kaže se na kraju saopćenja Ureda za odnose s javnošću Vlade FBiH.


Saopćenje SDA Zenica: Licemjerni Kasumović čas podržava, čas blokira rudare - Zenicablog\nSaopćenje SDA Zenica: Licemjerni Kasumović čas podržava, čas blokira rudare\nKoliki je Fuad Kasumović licemjer najbolje se vidi iz njegovog odnosa prema Rudniku mrkog uglja Zenica. Još jučer je, tobože, davao podršku rudarima u njihovoj borbi za radnička prava i boljitak rudnika, da bi nedugo nakon toga blokirao račune RMU Zenica i ostavio rudare bez toplog obroka zbog kamata na namet koji je, da apsurd bude veći, davno proglašen neustavnim.\nI sve to radi manipulišući rudarima preko svojih par jataka u rudničkom sindikatu, kojima je uhljebio djecu u javnim preduzećima. Klub vijećnika SDA je 4. januara, na 17. sjednici, predložio da se dnevni red dopuni zaključkom kojim bi se odobrila pomoć rudarima i otpisale zatezne kamate, ali je aktuelna većina kojom upravlja Kasumović to odbila bez ikakvog obrazloženja.\nU aprilu 2021. SDA je također predložila da se rudarima odobri jednokratna pomoć, ali je Kasumović, umjesto da inicijativu podrži i djelima pokaže da želi dobro rudarima, osuo salvu uvreda na predsjednicu Kluba SDA Eminu Tufekčić, poručivši da joj “svaka šamara traži”. SDA ne odustaje od borbe za prava rudara i borbe protiv bahatog gradonačelnika koji bi dijelo “šamare” svima koji se protive njegovom licemjernom i bahatom upravljanju našim gradom i javnim budžetom. Tako ćemo tražiti da se iz budžeta za 2022. godinu izdvoji interventna pomoć za svakog rudara od 500 KM.\nJer, ako je Kasumović mogao da izdvoji 250.000 KM za projekat zgrade Gradske uprave na Trgu BiH, onda se moraju naći pare za pomoć rudarima. Rudari također moraju znati da je Kasumović kibicovao na zgradu hotela Rudar i da je to najvjerovatnije pozadina blokade računa RMU Zenica. Da je želio dobro rudarima mogao je prihvatiti zahtjev Uprave RMU Zenica iz februara 2021. godine za otpis kamate, ali Kasumović takav prijedlog nikad nije dostavio gradskim vijećnicima. Ako je i od Kasumovića, previše je.\nTagovifuad kasumovic rmu zenica rudari saopćenje sda zenica


Dobar seks i kvalitetna veza – da li previše očekuješ? - WANNABE MAGAZINE\nDobar seks i kvalitetna veza – da li previše očekuješ?\nDa li smo arogantne ili samo naivne kad želimo da u partnerskim odnosima imamo sve kvalitete – fantastičan seks, duboku povezanost i bliskost, razumevanje, podršku i poštovanje? I još da u takvom odnosu ostanemo trajno, rodimo decu i stvorimo porodicu. To bi trebalo da je standard, ono normalno što svako može da ostvari, jer valjda svako tome i teži, ali izgleda da je to redak luksuz, ili retka sreća, ili karmičko postignuće, ili ko zna šta šesnaesto, što se najređe postiže i sreće. Koliko parova poznaješ, koji za tebe predstavljaju „primer dobre prakse“? Ali da stvarno znaš šta je među njima, a ne da samo vidiš idealnu sliku kojom se oni predstavljaju u javnosti. Dakle, da si sigurna da se vole, da su verni, da imaju dobar seks i da su pri tom posvećeni roditelji i celovita porodica u kojoj vladaju pažnja, podrška i razumevanje – koliko takvih poznaješ, ili si od bliskih ljudi čula za takve parove?\nPogledaj svoje roditelje – ako ranije nisi shvatala šta je među njima, sada sigurno znaš i shvataš. Pogledaj te starije parove koji su ostali zajedno možda samo zato što im se nije isplatilo da se razvode, ili što nisu hteli da ruše ugled svoje porodice, pogledaj mlađe, među kojima je procenat razvoda sve veći, pogledaj ogroman broj samohranih majki oko sebe, koje su same, ili nikako da nađu nekoga sa kim će ostati, kao i one koje se ponovo udaju i –obavezno – rađaju dete novom partneru.\nSvi prave izbore i plaćaju njihovu cenu. A koliko god bio razuman i zdrav, izbor kompromisa takođe ima svoju cenu. Žene ostaju u vezama i brakovima u kojima su se povezale sa svojim partnerima na nivou najkvalitetnijih međuljudskih odnosa – poštovanje, prijateljstvo, poverenje, iako je seks osrednji, ili redak (i retko kad dobar), ili ga uopšte nema. Zbog materijalne sigurnosti, kao i zbog prijateljstva i skladnog funkcionisanja u svakodnevnom životu, zbog osećanja da su tandem, savez, tim, zajedno u svemu i uvek spremni da jedno drugom čuvaju leđa, zbog udobnosti i opuštenosti koju pronalaze u odnosu, žene biraju da ostanu u vezi ili braku u kome možda nikad nisu bile zaista seksualno ispunjene i zadovoljene. Jer hemija se neće razviti i pojaviti – moguće je i u krevetu pronaći zdrave kompromise i doživljavati orgazme – ali ako nema one gladi od koje ti voda ide na usta kad dodirneš svog čoveka, ona se neće razviti, koliko god vi radili na tome. Nežna i posvećena ljubav može da postoji bez strastvenog, vrtoglavog i zadovoljavajućeg seksa i da ispuni naše najvažnije potrebe, da bude naš izbor, koji ne dovodimo u pitanje. Ali fantastičan seks nije razlog da sa nekim ostanemo u vezi, ako sve drugo nedostaje. Koliko god se dobro provodile u krevetu, mi želimo nešto više, želimo dublji spoj, ljubav, pažnju poštovanje, želimo odnos koji može da funkcioniše i van kreveta.


Uroš Poluga je pravnik koji se specijalizovao za upravljanje poslovnim procesima i kreiranje informacionih sistema i alatki koje omogućavaju efikasnije rešavanje predmeta. Radio je u nekoliko multinacionalnih finansijskih institucija na različitim pozicijama čime je stekao bogato iskustvo vezano za finansije, parnične postupke, stečaj i postupke izvršenja za fizička i pravna lica, kako u svojstvu službenika tako i menadžera. Uz pravnu ekspertizu, Uroš je tokom svoje dosadašnje karijere razvio i ozbiljne organizacione i IT veštine koje ga čine nezamenjivim delom svakog tima koji se angažuje na uvođenju organizacionih izmena i informacionih tehnologija u poslovne ili regulatorne procese. Kompanije u kojima je radio prepoznale su u njemu jednog od vodećih inovatora zbog sposobnosti koje je iskazao i doprinosa radu. Bio je uključen u projekte koji su se bavili procesima rada, razvojem sistema upravljanja podacima i alatki za automatsko sprovođenje radnji kojima se unapređuje efikasnost, praćenje sudskih predmeta kako bi se smanjili operativni rizici i omogućila bolja integracija podataka, te kvalitetnija statistika i analitika. Veliko iskustvo u pregovorima sa klijentima i poslovnim partnerima čini ga stručnjakom na ovom polju. Uroš je i sertifikovani medijator.


EU SAMIT ROMA U BRISELU\nSavez udruženja-udruga izbjeglica, raseljenih lica i povratnika u BiH, kao organizacija civilnog društva i članica Ekonomskog i Socijalnog Savjeta Ujedinjenih Nacija, primio je poziv od Virtualne mreže Roma ("Roma Virtual Network") i Evropskog Centra za prava Roma ("European Roma Rights Centre") za učešće na EU Samitu Roma, koji će se održati 16. septembra 2008. godine u Briselu.\nU pismu se ističe da je inicijator Samita Evropska Unija, te da će po prvi put veliki broj predstavnika Roma imati priliku sastati se sa zvaničnicima EU na najvišem nivou. Tokom dana, Romi, civilno društvo, vlade država i zvaničnici Evropskih institucija zajednički će raditi kako bi pronašli efektan način za rješavanje postojeće diskriminacije s kojom se Romi susreću svugdje u Evropi.\nU Evropskom centru za prava Roma koji poziva predstavnike EU da iskoriste Samit kako bi reafirmirali standard ljudskih prava u oblasti prava Roma, imaju određena očekivanja i upozoravaju:\n- Segregacija Roma u specijalnim školama narušava Zakon o ljudskim pravima;\n- Nasilna deložacija bez alternativnog smještaja takođe narušava Zakon o ljudskim pravima;\n- Traže se pozitivne akcije u ublažavanju diskriminacije; te\n- Pozitivna obaveza države je da istraži ozbiljnu rasnu diskriminaciju.\nSavez udruženja-udruga izbjeglica, raseljenih lica i povratnika u BiH daje punu podršku ovoj inicijativi u nadi da Samit nece biti samo jedan u nizu sastanaka već početak konkretne i učinkovite akcije ka inkluziji (uključenosti) Roma.


Antonijević: Nedovoljna saradnja policije u slučaju Savamala | EurActiv Srbija\nAntonijević: Nedovoljna saradnja policije u slučaju Savamala\nObjavljeno : 17.05.2016.\t Tweet\nPostupanje državnih organa u slučaju rušenja objekata u beogradskoj četvrti Savamala ukazuje na nedovoljnu saradnju policije sa tužilaštvom, a postoje i naznake da su pojedinci u državi znali šta se događa, izjavio je 17. maja direktor Komiteta pravnika za ljudska prava (Jukom) Milan Antonijević. Još nije utvrđeno ko su osobe koje su pod fantomkama u noći između 24. i 25. aprila rušile objekte na području obuhvaćenom projektom Beograd na vodi, a njihovi vlasnici najavili su i tužbe.\n"Neophodno je unaprediti saradnju tužilaštva i policije. Iz ovog predmeta se vidi da ta veza ne postoji, da nije dovoljno jaka", rekao je Antonijević za Betu i EurAktiv komentarišući zahtev Višeg javnog tužilaštva policijskoj službi unutrašnje kontrole za dodatnim proverama u vezi s rušenjem objekata u Savamali i učešća policijskih službenika u tim događajima u noći između 24. i 25. aprila.\nDodao je da je tužilaštvo danas saopštilo "da će učiniti sve da bi policija ispitala ovaj slučaj i kako postoji određeni stepen nepoverenja da će policija u ovom slučaju učiniti sve da se saznaju počinioci krivičnih dela za koje je tužilaštvo tražilo proveru pojedinih informacija".\n"Policija se mora u skladu sa tim ponašati, mora postojati ta jaka veza, i mora se raskinuti sistem subordinacije koji postoji unutar policije i da se to mnogo više prenese na tužilaštvo jer tužioci vode celu istragu, oni na određeni način upravljaju i policijom i svima drugima koji mogu prikupiti određene dokaze i to se moglo videti i u slučaju rušenja u Savamali i u nekim drugim slučajevima gde tužilaštvo s pravom zahteva od policije mnogo aktivnije učešće", istakao je direktor Jukoma.\nOn je naveo da je javnost i dalje uskraćena za bitne informacije o rušenju u Savamali, ali da je jasno da je u slučaj uključen "veći sistem", dok i reakcija policije ukazuje da su pojedinci iz države znali šta se događa.\nPosebno je ukazao da je rušenje sprovedeno tokom noći, uz mnogo kršenja propisa uključujući i neovlašćeno zadržavanje osoba što je teško krivično delo, kao i ugrožavanje bezbednosti jer su strujni kablovi bili presečeni i ostavljeni na ulici bez obezbeđenja što je predstavljalo opasnost da neko strada.\n"To pokazuje da se ovde radilo o jednom bahatom odnosu i da je mnogo veći sistem bio uključen u sve ovo, s obzirom na to da je logistički bilo teško izvesti na način na koji je izvedeno, a i reakcija policije ukazuje da su pojedinci iz države znali šta se dešava pa nisu želeli da reaguju", istakao je Antonijević.\nUkazao je da je bilo i "nipodaštavanja od strane političara da se ovde radi o malom broju objekata", zbog čega se celokupna javnost digla na noge.\nJoš se ne zna ko je srušio objekte u Hecegovačkoj ulici u Beogradu u noći između 24. i 25. aprila na području na kojem je planirana izgradnja dela projekta Beograd na vodi, a prema navodima Danasa od 17. maja Više javno tužilaštvo u Beogradu još nije dobilo od policije nijedan izveštaj o dešavanju u Savamali.\nVlasnici lokala najavili su tužbe zbog rušenja objekata, kao i mogućnost da se obrate međunarodnim institucijama.\n: Organizovano kršenje prava građana u Savamali\n: U Srbiji manjak pravne sigurnosti za građane, reforme nisu donele ...


Godfri: Srbija i SAD iz godine u godinu jačaju partnerstvo | Restart Magazin\nAmbasador SAD u Srbiji Entoni Godfri izjavio je danas, na konferenciji Sinergija 21, da je Srbija postigla uspeh u oblasti digitalizacije, e-Uprave i tenološkog razvoja.\nE-uprava, klaud servisi, regionalni tehnološki centar, pospešivanje IT bezbednosti i rad na digitalizaciji zdravstva i prosvete rezultati su, kaže Godfri, ljudi koji vode Srbiju i razumeju važnost inovacije i digitalizacije za ekonomski i održivi napredak zemlje.\nGodfri je, na otvaranju dvodnevne online konferencije o inovacijama Sinergija 21 „Digital hotspot”, čije je pokrovitelj kompanija Majkrosoft, izrazio zadovoljstvo što Srbija i SAD iz godine u godinu jačaju partnerstvo i što naša zemlja beleži veliki napredak u domenu digitalizacije i tehnološkog razvoja.\nOn je naveo da o dobroj saradnji dve zemlje govore američke kompanije kao što su Majkrosoft, ABM i NCR, koje otvaraju prestavništva u Srbiji.\nPoručio je da je neophodno da Srbija ima stabilne i predvidive uslove poslovanja, kao i pouzdan i bezbedan okvir za IT, kako bi se ekonomski i održivi razvoj naše zemlje podigao na viši nivo.\n„Američke kompanije investirale su do sada u Srbiji oko četiri miliona dolara i zapošljavaju oko 20.000 radnika, a dobar deo tih ulaganja odnosi se na IT sektor”, kazao je Godfri.\nTakođe, osvrnuo se na uspehe koje je Srbija ostvarila u domenu digitalizacije i ocenio da je taj sektor umnogome doprineo privrednom rastu naše zemlje.\nSavetnik premijerke Nenad Paunović je na panel diskusiji „Jačanje uticaja IT biznisa u Srbiji: Perspektiva ključnih igrača na tržištu” istakao da vlada posebno ulaže u digitalizaciju i tehnološki razvoj zemlje, kako bi se stvorili moderni uslovi rada, a poslovanje približilo svetskim trendovima.\nPaunović je podsetio da je vlada donela prva u regionu Zakon o digitalnoj imovini, kao i obezbedila poreski podsticaj za zapošljavanje povratnika i stranaca, kako bi motivisala povratak softverskih inženjera i stručnog kadra u našu zemlju.\nTakođe, naveo je da je oformljen Inovacioni fond, a da će se do kraja godine uvesti Strategija razvoja startap ekosistema.\nInicijativa Open Balkan, kazao je Paunović, će omogućiti kreiranje međunarodnih timova i obezbediti razmenu radne snage i iskustava u domenu inovacija sa zemljama regiona.\nPaunović je podsetio i da su u osnovnim i srednjim školama u Srbiji oformljena specijalna IT odeljenja i najavio da se radi na projektu „Bio 4 kampus”, kojim će se spojiti biomedicina i biotehnologija.\nZahvalio je kompaniji Majkrosoft za uspešnu saradnju sa domaćim IT timom i istakao da je u ovoj firmi radi više od 500 domaćih stručnjaka.\nDirektor Kancelarije za IT i e-Upravu Mihailo Jovanović predstavio je detalje o Data centru u Kragujevcu i istkaao da je to temelj savremenog upravljanja podacima i elektronske usluge u hibridnom načinu rada za građane u okviru „Pametne Srbije”.\nJovanović je rekao da je ta kancelarija pokretač digitalizacije u Srbiji i da ima predstavništvo i u „srcu Šumadije”, kao i da će Data centar u Kragujevcu postati „srpska silicijumska dolina”.\nNaglasio je da su strategije koje donosi država brze i efikasne i da pospešuju dostupnost informacija svim građanima Srbije.\nJovanović je, kao veoma uspešan projekat, izdvojio i „Bebo dobrodošla na svet” i sprovođenje vakcinacije preko portala e-Uprave.\nDejan Cvetković (Ćief Tećnology Officer) iz Majkrosoftovog razvojnog centra u Srbiji pozvao je mlade softverske inženjere, programere i IT stručnjake da se pridruže Majkrosoft timu i konkurišu za 40 novih radnih mesta koja ova kompanija planira da popuni do januara 2022.\nNa ovogodišnjoj digitalnoj konferenciji Sinergija 21 predstavljeni su trendovi bliske budućnosti, kakve nas to promene čekaju i čime raspolažemo kako bismo pravovremeno pripremili svoje organizacije za doba post-mobilne komunikacije i post-Cloud doba.\nDirektor kompanije Majkrosoft Srbija Milan Gospić je uz osvrt na ova ključna obeležja nove ere digitalizacije otvorio važna pitanja potencijala Srbije kao „Digital hotspot” središta u regionu i IT industrije Srbije kao glavnog pokretača ove ideje.\nNa pitanja kako se u eri promena menjamo na bolje, gde je mesto Srbije u regionalnim okvirima, šta možemo da naučimo od najbližeg okruženja, a šta okruženje od nas, govorio je v.d. generalnog direktora Majkrosofta za region, od 24 zemlje kome pripada i Srbija, Alfredo Giannattasio, prenosi Tanjug.\n← Ključna greška međunarodne zajednice u BiH je ignorisanje volje Srba i Hrvata\nOproštaj od Merkelove uz njene tri muzičke želje →


Umetnost Za Vreme Holokausta - EL MUNDO SEFARAD\nUmetnost Za Vreme Holokausta\nIstoričar umetnosti Mirjam Rajner objašnjava kako su jevrejski umetnici stvarali u logorima, kako su crteži sakrivani ispod dasaka u podu\nNa Filozofskom fakultetu u Beogradu nedavno je završena dvonedeljna radionica „Jevrejska umetnost i tradicija” koju su organizovali naši i evropski stručnjaci, Jevrejski istorijski muzej u Beogradu i Odeljenje za istoriju umetnosti Filozofskog fakulteta. Radionica je, između ostalog, rezultat entuzijazma Mirjam Rajner, profesora moderne i jevrejske umetnosti na Univerzitetu Bar Ilan u Izraelu. Mirjam Rajner u razgovoru za „Politiku” prenosi svoje utiske posle prve radionice ove vrste u okviru akademskog programa kod nas.\n– Jevrejska tradicija i kultura sastavni su deo kako srpske tako i šire, evropske hrišćanske kulture. Uprkos tome, nisu dovoljno poznate i izučavane izvan jevrejskih zajednica, a ta činjenica je često dovodila, i još uvek dovodi, do nerazumevanja i predrasuda, pa čak i antisemitizma. Jevrejske studije, trenutno, nisu deo redovnih studija u Beogradu, dok u većim svetskim univerzitetskim centrima takav ili sličan odsek postoji u okviru odeljenja za semitske jezike, hebrejski, judaistiku ili sefardske studije – kaže Mirjam Rajner.\nKao bivši student beogradskog Filozofskog fakulteta i istraživač jevrejske umetnosti, profesorka Rajner je predložila kolegama sa odeljenja za Istoriju umetnosti da zajedničkim snagama organizuju radionicu koja bi, na interdisciplinaran način, predstavila jevrejsku tradiciju. Akcenat radionice stavljen je na teme vezane za prostor bivše Jugoslavije, kako bi se kod studenata pobudila radoznalost i želja da se možda i ubuduće bave istraživanjem sličnih sadržaja, ili da ih koriste kao komparativni materijal, ne bi li se upoznali sa širim jevrejskim kulturnim nasleđem.\nStručna interesovanja Mirjam Rajner obuhvataju oblasti: sinagogalne umetnosti na tlu bivše Jugoslavije, umetnost Jevreja Rusije 19. i 20. veka, delo ranog Marka Šagala… Posebnu pažnju posvećuje istraživanjima koja se odnose na umetnost stvaranu pod uticajem holokausta, s posebnim osvrtom na dela umetnika jevrejskog porekla nekada aktivnih na tlu bivše Jugoslavije. Dela podrazumevaju crteže i slike rađene u teškim uslovima, u skrovištima, getima, koncentracionim logorima, zbegovima.\n– Ovi radovi dugo su smatrani za istorijska dokumenta ili vizuelna svedočanstva, a tek odnedavno pristupa im se kao umetničkim delima. Najčešće je reč o portretima koji na najdirektniji način govore o želji umetnika i portretisanog da ovekoveče svoj lik i sačuvaju ga u slučaju smrti za naredna pokolenja. Stil koji umetnici u vreme holokausta koriste najčešće je ekspresionistički, jer naglašenom izražajnošću komunicira prvenstveno sa emocijama i zahteva identifikaciju sa likom, scenom i situacijom – kaže Mirjam Rajner i dodaje da je, posebno, zainteresovana da radove jevrejskih umetnika stavi u kontekst čitavog njihovog umetničkog dela stvaranog pre, u toku i, u slučaju onih koji su preživeli, posle Drugog svetskog rata. – Takav pristup omogućava kako bolje razumevanje radova rađenih u toku samog perioda stradanja, tako i dublje shvatanje značenja holokausta za život jevrejskih zajednica i pojedinaca. Među umetnicima koje sam istraživala, posebno se ističu imena sefardskih umetnika iz Sarajeva i Beograda – Danijela Kabilja, Danijela Ozme, Bore Baruha, Moše Pijade i Rajka Levija. Njihovi predratni radovi govore o dijalogu između različitih sredina i kultura u kojima su živeli, o dijalogu između jevrejskog identiteta i želje za integracijom u okolinu. Ratni radovi, pak, reaguju na situacije u kojima su se našli – od zatvora, zarobljeništva i logora do partizana. Radovi koje sam istraživala, kako sa teritorija bivše Jugoslavije tako i drugih zemalja Evrope, nalaze se u muzejima holokausta, istorijskim muzejima a često i u privatnom vlasništvu porodica umetnika – kaže Mirjam Rajner.\nPomenuta tema našoj sagovornici nudi materijal i za nastavak istraživanja. Naročito je, objašnjava, zanimaju radovi rađeni u getima i logorima gde su postojale organizovane umetničke radionice (Terezijenštat, Jasenovac), pa čak i muzej (Aušvic), koje su osnovali nacisti i pristaše njihovog poretka.\n– Takvi radovi često su rađeni po naredbi, znači bili su tzv. „oficijelni” radovi (crteži, ulja i skulpture), stvarani za potrebe uprave geta ili logora. No, istovremeno, koristeći pristup umetničkom materijalu, zatvorenici-umetnici su stvarali i tzv. „neoficijelne” radove koji često opisuju pravo stanje stvari ili izražavaju unutarnji svet, emocije, sećanja i nade, te tako omogućuju umetniku (a i ostalim zatočenicima-posmatračima te umetnosti), vezu sa humanošću – kaže profesorka Rajner.\nPrema njenim rečima, među ovim umetnicima najpoznatija je grupa čeških Jevreja iz Terezijenštata, koja je uspela da prokrijumčari crteže koji opisuju pravo stanje u getu – mnogobrojnost, glad, smrt, transporte u koncentracione logore. Želja je bila da se preko tih radova članovi internacionalnog Crvenog krsta upoznaju sa istinom, kako bi se suprotstavili nastojanju nacista da predstave geto kao idilični gradić u kojem Jevreji žive udobno i zaštićeno.\n– Ovi crteži imaju i izuzetnu umetničku vrednost jer često koriste metaforu, ekpresionistički izraz, pa čak i nadrealizam. No, nastojanja ovih umetnika bila su otkrivena, i cela grupa je bila zatvorena, mučena i konačno poslata u Aušvic. Ipak, pre hapšenja oni su uspeli da sakriju svoje radove ispod dasaka poda i u zidove baraka u kojima su živeli. Leo Has, jedini od umetnika koji je preživeo logor, vratio se po oslobođenju u Terezijenštat i našao sakrivene crteže. Oni se danas nalaze kako u muzeju u samom Terezijenštatu, tako i u Jevrejskom muzeju u Pragu, u Jad Vašemu, u Izraelu i drugde. Ukazujući na jedan težak istorijski period, oni ujedno ukazuju i na snagu stvaralaštva i pobedu duha.\npage revision: 0, last edited: 03 Apr 2011 22:00


Ministri napuštaju manjinsku vladu Slovenije\nSlovenački ministar pravosudja i javne uprave Senko Pličanić danas je uoči sednice vlade premijeru Janezu Janši najavio da će podneti ostavku.\nOstavke su najavila još dva člana stranke Gradjanska lista, i to ministar finansija Janez Šušteršič i predsednik parlamenta i lider te stranke Gregor Virant.\nPredsednik Gradjanske liste i parlamenta Virant, zatražio je od premijera Janše da nakon izveštaja antikorupcijske komisije, koja ga je optužila za korupciju i neprijavljivanje imovine, podnese ostavku na funkciju.\nPremijer Janša je to na današnjoj konferenciji za novinare odbio, navodeći sedam ključnih razloga zbog kojih to neće učiniti.\nPlićanić je ocenio da ta situacija mora što pre da bude razrešena, upozorivši da će će nakon izlaska Gradjanske liste iz koalicije, to najverovatnije učiniti i ostali, a u takvom stanju vlada ne može normalno da funkcioniše.


Analitičari: Kriza u Makedoniji i EU integracije\nŠatori ispred zgrade Vlade u Skoplju, 19. maj 2015.\nPovodom nemira u Makedoniji, analitičari ističu da su političke varnice i tenzije delom odraz nezadovoljstva u svim balkanskim zemljama zbog dugih rokova za njihovo moguće pristupanje EU.\nVišednevni protesti i manifestacije u makedonskoj prestonici Skoplju izveli su desetine hiljada ljudi na ulice od kojih su neki tražili ostavku vlade, a drugi joj iskazivali podršku. Političke varnice i tenzije su delom odraz nezadovoljstva u svim balkanskim zemljama zbog dugih rokova za njihovo moguće pristupanje Evropskoj uniji. Makedonija pored toga ima i dodatni problem u Grčkoj, koja traži da njen severni sused promeni ime, koje je isto kao i ime severne grčke pokrajine.\nTokom antivladinih protesta u nedelju i makedonski i albanski demonstranti tražili su ostavku premijera Nikole Gruevskog. Opozicija optužuje vladu za izbornu prevaru, progone novinara i druge zloupotrebe, uključujući i prikrivanje ubistava.\nSledećeg dana premijer Gruevski govorio je na sličnom pro-vladinom mitingu. Njegove pristalice kažu da rezultate prošlogodišnjih izbora treba poštovati i da premijer, i posle devet godina, treba da ostane na svom položaju.\nMedjutim, neki eksperti smatraju da se Gruevski, iako je bio izabran i zatim re-izabran, ponaša sve više kao autokrata. Tome je delimično doprineo i veoma spor proces pristupanja Evropskoj uniji, za Makedoniju i druge balkanske zemlje, što je nametnula sama Unija.\n"Vlada se oseća sve komotnije zato što nije morala da sprovede reforme koje bi trebalo da sprovede ako želi da se približi članstvu u NATO-u i EU. Mislim da se ona zapravo okreće protiv ideje o članstvu u EU i da je to ono što situaciju čini tako riskantnom", smatra Džejms Ker-Lindzi iz Londonske škole za ekonomiju.\nGovoreći za Glas Amerike preko Skajpa, bivši specijalni izaslanik EU u Makedoniji, Ervan Fuere je sve kritičniji prema makedonskoj vladi.\n"Sadašnji režim je izgubio sav kredibilitet koji je imao i sav legitimitet da ostane na vlasti. Mislim da je jedini način da se vrati mir da vlada podnese ostavku i omogući proces tranzicije", kaže Fuere iz Evropskog centra za političke studije.\nNeki od opozicionih dermonstranata podigli su šatore na ulicama Skoplja zahtevajući upravo to. Medjutim, njihovi izgledi da uspeju su nejasni. Ker-Lindzi kaže da oni neće privući toliko pažnje kao demonstranti u Ukrajini prošle godine.\n"Makedonija se ne nalazi na liniji podele izmedju Istoka i Zapada kao Ukrajina", podseća Ker-Lindzi.\nIpak, on smatra da je politika EU otvorila prostor Rusiji da pokuša da povrati deo uticaja u regionu koji je delimično kontrolisala pre 1989. godine. Medjutim, Ervan Fuere nije suviše zabrinut.\n"Rusija nema strateški interes na ovom području osim da iritira Zapad i da tvrdi kako Zapad ne ispunjava svoje obaveze prema Balkanu kao što bi trebalo", objašnjava Fuere.\nTa obaveza bi trebalo da bude da balkanske zemlje pristupe EU. Odlaganje je vezano za reforme i zabrinutosti zbog priliva migranata u aktuelne članice Unije.\nKer-Lindzi kaže da bi EU trebalo da izbalansira svoje zabrinutosti sa snažnom porukom da će balkanske države postati članice Unije, mada verovatno ne u nekoliko narednih godina.


Kako biti zaista uspešan u životu - My Cup of Tea\n6 Mart, 2016 7 0\nKoliko god da imate godina, odakle god da ste i čime god da se bavite, svi mi imamo nešto zajedničko – želju da budemo uspešni. Ipak, svako od nas uspeh definiše drugačije. Nekom je uspeh da bude veran partner pun ljubavi ili odgovoran i brižan roditelj, dok je drugima uspeh isto što i bogatstvo, slava i moć. Ima i onih kojima je uspeh sve od navedenog.\nSvi želimo da živimo pristojnim životom – da imamo finansijsku slobodu, da vozimo fin auto i da živimo u lepoj kući. Ipak, uspeh može da se postigne, ali ne preko noći!\nMnogi ljudi su pisali o savetima i strategijama za postizanje ciljeva, ali mi čvrsto verujemo da je najbolji način da postignemo uspeh tako što ćemo pratiti tragove onih koji su to već učinili.\nMikelanđelo Buonaroti: ,,Veća opasnost za mnoge od nas ne leži u postavljanju prevelikog cilja i neuspehu, već u dostizanju cilja koji je premali.“\nPronađite ono što volite i bavite se time\nOpra Vinfri: ,,Znate da ste na putu ka uspehu kada biste radili svoj posao i neplaćeno.”\nNaučite kako da izbalansirate život\nFil Najt: ,,Postoji neprekidni konflikt na poslu, u životu i u biznisu, konstantna borba između mira i haosa. Ne može se ovladati ni jednim ni drugim, ali se na oba može uticati. Kako se u tome snađete je ključ uspeha.“\nHenri Ford: ,,Neuspeh je jednostavno prilika da počnemo ponovo. Ovoga puta sa više pameti.“\nImajte nepokolebljivu želju za uspehom\nD. Sanders: ,,Još u detinjstvu sam rešio da doprinesem nečemu i nije bilo sati ili količine posla ili količine novca koja bi me odvratila od toga da dam sve od sebe. Tako sam postupao oduvek i uspevao. Znam.“\n6. Budite osoba od akcije\nLeonardo da Vinči: ,,Odavno sam primetio da su ljudi koji su nešto postigli retko sedeli i čekali da im se stvari dese. Oni su se pokrenuli i desili se stvarima.“\nTeodor Ruzvelt: ,,Jedini najbitniji sastojak u formuli uspeha je znati kako da se slažemo sa ljudima.“\n8. Ne bojte se da iznesete nove ideje\nMark Tven: ,,Osoba sa idejom je puki zaluđenik dok ideja ne uspe.“\nVolt Dizni: ,,Ako možete o tome da sanjate, možete to i da uradite.“\n10. Uvek ostanite pozitivni\nTomas Džeferson: ,,Nista ne može zaustaviti čoveka sa pravim stavom i nista ne može pomoći čoveku sa pogrešnim.“\n11. Ne dajte se obeshrabriti\nAbraham Linkoln: ,,Ne dajte da vas obuzme osećaj obeshrabrenosti i na kraju ćete zasigurno uspeti.“\n12. Budite voljni da marljivo radite\nDžej Si Peni: ,,Osim ako niste voljni da se upustite u svoj posao u meri koja nadmašuje sposobnosti prosečnog čoveka, jednostavno niste za pozicije na vrhu.“\n13. Budite dovoljno hrabri da pratite svoju intuiciju.\nStiv Džobs: ,,Imajte hrabrosti da pratite svoje srce i intuiciju. Oni nekako već znaju šta vi zaista želite da postanete. Sve drugo je sekundarno.“\nbiti uspesanopra vinfristiv dzobsuspehuspesan zivotvolt dizni


Srpska poljoprivreda nije spremna za evropsku konkurenciju - Agro politika\nAGRARNI ANALITIČAR VOJISLAV STANKOVIĆ: Efekti uticaja procesa liberalizacije na poljoprivredu Srbije\nU procenama efekata liberalizacije na poljoprivredu Srbije moraju se analizirati svi faktori koji mogu uticati na evoluciju poljoprivrede, ne samo u Srbiji već i na globalnom planu.\nPrvi su tzv. spoljni faktori, jer se oni ne menjaju pod uticajem agrarne politike u Srbiji. To su npr. rast/smanjenje populacije, makroekonomska kretanja, preferencije potrošača, razvoj tehnologija u poljoprivredi, uslovi životne sredine, kretanja na svetskom tržištu.\nDrugi su unutrašnji faktori tj. oni koji su vezani za različite politike.\nJoš uvek je nepoznato da li će Srbija kreirati svoju nacionalnu politiku u oblasti poljoprivrede ili će po ulasku u EU prihvatiti i primenjivati CAP. Da li će Srbija ući u STO pre ulaska u EU, ili će biti jedina zemlja koja je ušla u STO posle ulaska u EU? Zatim da li će potpisati i sprovoditi različite bilateralne ugovore u oblasti poljoprivrede, kao i drugim oblastima, koje direktno ili indirektno utiču na poljoprivredu (obnoviljivi izvori energije, zaštita životne sredine, politika konkurentnosti, …).\nLiberalizacija tržišta poljoprivrednih proizvoda koja je usvojena na osnovu prelaznog Trgovinskog sporazuma u Srbiji, nije nastupila u skladu sa procesom koji se javlja kao odgovor na stanje u privredi i poljoprivredi u određenom stepenu razvoja proizvodnje, tržišta i sposobnosti svih učesnika u sektoru, već kao proces postavljen sporazumom. Poljoprivredni sektor Srbije nije dostigao nivo konkurentnosti koji bi omogućio ravnopravno suočavanje s konkurecijom.\n*Različit nivo privrednog razvoja u trenutku prihvatanja istih ciljeva. Dok su ciljevi EU i savremena načela CAP, rezultat privredne evolucije (dugogodišnja ulaganja u poljoprivrednu tehnologiju i znanje, ali i u sistem intervencija, tržišne – spoljnotrgovinske zaštite i domaće podrške sektoru, razvijena tržišna infrastruktura, proizvodni i tržišni standardi…), u Srbiji su rezultat željenih političkih ciljeva (međunarodne integracije i usklađivanje sa standardima), a ne odgovor na stvarno stanje u poljoprivredi.\n*Različite karakteristike poljoprivrednika u Srbiji i EU kao posledica istorijskih okolnosti. Poljoprivrednici ne predstavljaju jednaku društvenu grupu u razvijenim zapadnoevropskim zemljama i u Srbiji. U zapadnoevropskim zemljama poljoprivredno stanovništvo čini 2-3% ukupnog stanovništva, a sektor više od 50 godina funcioniše na industrijskim i tržišnim principima, dok u Srbiji je i danas poljoprivrednicima nejasno šta se od njih i pod kojim uslovima očekuje. Poljoprivrednici u Srbiji u današnjim okolnostima su dezorijentisani dugogodišnjim socijalističkim pristupom kojim se forsirala društvena proizvodnja, koja nije nužno bazirana na ekonomskim načelima, a zanemarivao se seljak - proizvođač, i ako se proizvodnja obavljala na poljoprivrednim gazdinstvima.\n*Nasuprot tome, danas se od porodičnih poljoprivrednih gazdinstava očekuje da budu osnova organizovanja poljoprivrede. Promene strategije koje su zasnovane na političkim efektima nedovoljno jasno i čvrsto postavljene finansijske obaveze i prava poljoprivrednika nisu osigurali restrukturiranje sektora na zdravim tržišnim osnovama. Poljoprivrednici ne raspolažu preduzetničkim veštinama, ekonomskim znanjima i voljom da sarađuju, udružuju se i pokreću inicijative.\n*Različite potrebe nastoje se ostvariti jednakim ili sličnim merama i instrumentima. Na tržištu EU koje je zasićeno poljoprivrednim proizvodima reforme politike su logično rezultirale razdvajanjem subvencija od proizvodnje, ali to ne daje rezultate ukoliko se želi povećati proizvodnja i konkurentnost, što su još uvek ciljevi koji se očekuju od domaće poljoprivrede. Usvajanje načela liberalne trgovine takođe je logično u zemljama čija su tržišta zasićena, a proizvođači posluju na ekonomski opravdanim načelima; u Srbiji se istovremeno očekuje porast proizvodnje i samodovoljnosti i zaštita domaćih proizvođača, što je u suprotnosti s načelima liberalne trgovine.\nKurs dinara i konkurentnost\nČesto se u raspravama o konkurentnosti ekonomisti koncentrišu na jedan faktor konkurentnosti i to onaj o cenovnim faktorima konkurentnosti, a posebno uticaju kursa na uvoz i izvoz, smatrajući ga najvažnijim. Jedna od teorija koja generalno u Srbiji služi kao opravdanje za slabu konkurentnost i efikasnost privrede je, kako izvoznici ispaštaju zbog kursa dinara (“jak” dinar“). Osnovni argument ove teorije je da bi slabiji dinar činio izvoznu robu jeftinijom stranom kupcu, a uvoznu robu skuplju domaćem kupcu.\nSmanjenjem uvoza i povećanjem izvoza, depresijacija bi trebalo da poboljša spoljnotrgovinski bilans, poveća proizvodnju i zaposlenost. Jedan od ozbiljnijih radova na ovu temu koji je ne tako davno objavila NBS, ogleda se u ocenama dugoročnog uticaja realnog kursa na izvoz i uvoz određenih privrednih grana. Ocenjena elastičnost izvoza na realni kurs iznosi oko 0,5, što ukazuje da te promene u politici deviznog kursa malo mogu pomoći izvoznicima. S druge strane, dugoročna veza uvoza i kursa nije potvrđena.\nTehnologije proizvodnje, znanje, poštovanje propisa - pravi put\nZa to su presudne tehnologije proizvodnje, multidisciplinarna znanja koja su na raspolaganju poljoprivrednim proizvođačima, zakonski propisi, sistemi tehničkih propisa, čija implementacija omogućava da proizvod ispuni tehničke i bezbedonosne zahteve tržišta na koje se plasira. Da bi se obezbedila konkurentnost poljoprivrednih proizvoda u Srbiji, potrebno je razviti svest kod proizvođača.\nPotrebno je poštovati međunarodne propise (pravila igre), dramatično unaprediti programe obrazovanja stručnjaka i obučavanja poljoprivrednika, upoznati i poštovati pravila nadzora tržišta. Međutim, i pored toga što među poljoprivrednicima u Srbiji postoji svest o konkurenciji, jer se svakodnevno dokazuju među drugim poljoprivrednicima, mora se graditi svest o tome da ulaskom u EU i STO i liberalizacijom tržišta tek počinje prava borba s konkurencijom.\nPoslednja izmena 12 Jul, 2017 17:25\nTagovi: srbiji koji tržišta koja kursa konkurentnosti nije različite koje proizvodnje politike proizvoda očekuje poljoprivrednim poljoprivrednici


FK Jedinstvo Ub Archives - PPmedia\nU 27. kolu Srpske lige gupa Zapad fudbaleri Fapa savladali su Jedinstvo iz Uba sa 2:1 (1:0) i tako nastavili borbu za opstanak u društvu srpskoligaša. Golove za Fap postigli su Stefan Đonović u 40 i Dženan Plojović u 82. minutu, strelac za Jedinstvo bio je Marko Rajović u 67 minutu. Nakon ovog kola Fap […]\nadminpp033 Нема коментара 6 маја, 2018 9:20 am\nPolimlje na krilima Pjanovića stiglo do novih bodova\nFudbaleri Polimlja pobedili su sa 2:1(1:0) na svom stadionu Zadrugar iz Lajkovca u okviru 7. kola Zone Drina.Do druge ovosezonske pobede Polimlje je stiglo na krilima dvostrukog strelca Stefana Pjanovića u 3 i 67. minutu, dok je strelac gola za goste bio Vladimir Jerinić u samom finišu utakmice. U jednoj tvrdoj, pravoj takmičarskoj utakmici sa […]\nadminpp033 Нема коментара 25 септембра, 2016 7:35 pm\nFudbaleri Fapa golom Radovića u 91. minutu obezbedili opstanak\nFudbaleri FAP-a pobedom nad ekipom Jedinstva sa Uba 2:1 (1:1) obezbedili su opstanak i igranje naredne godine u Srpskoj ligi grupa Zapad. Fap je do pobede došao u poslednjem minutu meča pogotkom Radovića iz opravdano dosuđenog penala. Prvi gol za kamiondžije postigao je Nikačević u 35. minutu, strelac gola za goste sa Uba bio je […]\nadminpp033 Нема коментара 13 јуна, 2016 12:52 am


On je osvojio Australijan open ove godine u paru sa Radživom Ramom u dublu i neće igrati u "gradu svetlosti".\nRazlog je korona virus, Salizburi nije imao pozitivan test već je bio u kontaktu sa osobom kojoj je 1. novembra ustanovljeno prisustvo Kovida u organizmu.\nOrganizatori su rešili da se striktno drže do propozicija uvedenih ove godine zbog pandemije, te je Britanac izbačen.\nDžo Salizburi je trenutno u izolaciji kako bi se ustanovilo da nema koronu nakon još nekoliko testova.\nPar Salizburi i Ram će biti zamenjen u glavnom žrebu, a britanski as je trenutno sedmi na svetu na dubl ATP listi.